Prćilovčani zbog VIP-a prete bojkotom izbora -\nPrćilovčani zbog VIP-a prete bojkotom izbora\n10.03.2020. Jelena Radovanović Društvo Ostavi komentar\nStrah, neizesnost, razočarenje, ali i ljutnja – ovako se može opisati raspoloženje meštana Prćilovice otkako su saznali da mobilni operater VIP planira da tik uz dečje igralište i u blizini njihovih kuća postavi baznu stanicu. Od tada se redovno okupljaju i budno motre na spornu lokaciju u svom komšiluku kako bi na vreme zaustavili montiranje antene i njeno stavljanje u funkciju. Investitor je već obavio veliki deo posla, ali su za sada Prćilovčani uspeli da spreče da izvođač radova podigne antenu.\nDo investitora su, kažu nam, pokušali da dođu indirektno, preko inspekcijskih službi, ali se on oglušio na njihove zahteve i istrajan je u svojoj nameri.\n̶ Investitor je uporan u tome da nema štetnosti po ljudski život, ni po okolinu. Naši planovi su ako ne uspemo sa predsednikom i građevinskom inspekcijom i inspekcijama na teritoriji opštine Aleksinac da dođemo do rešenja, da dođe do toga i da bojkotujemo izbore koji predstoje i da blokiramo put na neko određeno vreme – kaže nam Dušan Milovanović, čija je kuća najbliža spornoj lokaciji i dodaje da eventualni bojkot izbora nema veze sa političkom opredeljenošću meštana, već bi bio izraz bunta i građanske neposlušnosti.\nPokušaj stručnog tima Opštinske uprave i predsednika opštine Nenada Stankovića da im objasne da se slični uređaji mobilnih operatera nalaze na pojedinim zgradama u Aleksincu, pa čak i na samoj opštinskoj zgradi, meštani nisu želeli da prihvate kao argument. Kažu da im niko ne može sa sigurnošću reći koliki je nivo zračenja i štetnost po zdravlje, a kada su njihova deca u pitanju ne žele da prihvataju ni minimalan rizik.\n̶ Profesor Dejan Krstić na Fakultetu zaštite na radu iz Niša obrazložio je da je strah opravdan i da se ne preporučuje postavljanje takvih uređaja u naseljenom mestu. Izvođači radova se toga ne pridržavaju zato što ne žele da traže alternativne lokacije, nego njima ta lokacija odgovara zbog blizine struje i infrastrukture. Pravilnik o izvorima nejonizujućih zračenja iz 2009. godine takođe ne preporučuje postavljanje antena u naseljenom mestu, ali ne zabranjuje da se ona postavi – objašnjava naš sagovornik.\nI dok traže rešenje svog problema, meštani Prćilovice veliki deo krivice svaljuju i na svog komšiju Milorada Milovanovića, koji je svoju parcelu olako dao u zakup, kako kažu, radi lične koristi, a na štetu sela. Okolnosti je dodatno otežala činjenica da najveće selo u opštini nema predsednika mesne zajednice, pa iz lokalne samouprave nisu imali koga da obaveste o nameri investitora.\nU svakom slučaju, Prćilovčani kažu da će ostati istrajni u svojim namerama. Strah dodatno povećava činjenica da se radi o velikoj i moćnoj kompaniji koju je teško naterati da odustane od projekta i nađe alternativnu lokaciju, ali se meštani Prćilovice nadaju da će i u ovom slučaju sloga nadjačati kapital.\nPrevious Post:Kiša pada, Morava ne raste\nNext Post:Predsednik opštine u Prćilovici: Za antenu pravna služba, a za ulice pesak


3D prikaz nacionalnog spomenika BiH: Kuća Nurije Pozderca u Cazinu (FOTO)\nNedavno je predstavljen glavni i izvedbeni projekat restauracije kuće Nurije Pozderca, značajnog nacionalnog spomenika BiH. Dugoočekivani radovi na obnovi, koji će koštati blizu 200.000 KM, mogli bi započeti već ove godine.\nSelmir Mujagić, inovator iz Bosanske Otoke, koji se bavi i 3D modelingom, shvata koliki značaj ima arhivska građa te spomenici kulture koje trebamo očuvati i zaštititi od zuba vremena.\nTako je ovih dana završio 3D prikaz kuće Nurije Pozderca.\n- Imam veliku želju i potrebu da svu kulturnu baštinu Krajine, a kasnije i BiH, nacrtam u 3D jer mnoge objekte nemamo sačuvane. Pošto se planira restauracija kuće Pozderac u Cazinu, htio sam na ovaj način i ja dati svoj vlastiti doprinos, istakao je za Cazin.NET Mujagić.\nProglašenje ovog objekta nacionalnim spomenikom BiH objavljeno je u „Službenom glasniku BiH“, broj 36/09.\nObjavito: Tue, 08/15/2017 - 09:16\n(FOTO) 3D MODEL UTVRDE: Uspješan pokušaj oživljavanja tvrđave u Bosanskoj Otoci


Zastarela tehnika fotografije i njeni objekti, razlika nekadašnjeg i današnjeg načina beleženja putovanja, i nostalgija koju stari snimci bude u današnjem gledaocu - teme su nove izložbe beogradske fotografkinje Vesne Pavlović koja već sedam godina živi i radi u SAD. Ovo je njena šesta postavka fotografija u Vašingtonu, gradu u kojem je živela nekoliko godina, a nova izložba otvorena je u galeriji Dži Fajn Print.\nIzložba Vesne Pavlović „Projektovane slike“ bavi se arhivom putovanja jedne porodice iz Nešvila izmedju 1960-ih i 1980-ih.\n„Arhivu sam pronašla na univerzitetu Vanderbilt, gde sada predajem fotografiju i digitalne medije u poslednje tri godine, i u momentu digitalizacije arhive i prelaska sa slajdova na digitalne fajlove, cela ova arhiva koja je bila donirana univerzitetu i odeljenju za istoriju umetnosti je bila u opasnosti da se nađe na đubrištu, te sam ja, pošto sam i ranije radila sa slajdovima sa univerziteta Kolumbija i postdiplomskih studija sam počela da radim sa slajdovima tako da sam preuzela sav materijal, celu arhivu, preko hiljadu 35 milimetarskih slajdova, koji pokrivaju putovanje jedne porodice širom sveta“, objašnjava Vesna Pavlović.\nOna dodaje da se projekat bavi odnosom fotografije prema putovanju, ali i načinom kako se putovanje predstavljalo nekada, a kako sada.\n„Naravno sada je to digitalni momenat sa telefona, koji se aplouduje odmah na Fejsbuk ili Flickr sajt, zapravo nema tu mogućnosti da ikada postane objekat, tako da su ovi slajdovi bili u nekom smislu fizički objekat, i marker za putovanje“.\nVesna je tako preuzela celu arhivu i digitalno se bavila njom, u smislu snimanja, skeniranja, i prevoda na fotografsku sliku. Prema njenim rečima, kroz celu izložbu publika može da vidi projektore, projekcije, grupu projektora i platna, koji su značajni za eru kada su slajdovi bili u širokoj upotrebi.\n„Cela izložba ima tu ideju da se bavi ne samom odnosom fotografije prema putovanju, već i nekim izgubljenim momentom, i načinom kako se snimaju slike i načinom kako se putuje, i na kraju krajeva i medij sam polako nestaje jer je fizički osetljiv prema svetlu i nije dovoljno arhivski, tako da sama slika polako nestaje“.\nNostalgija u odnosu na eru iz prošlosti, kada je život, čini se, bio jednostavniji, primetna je u ovoj postavci, ali i ranijim radovima Vesne Pavlović.\n„Postoji jedan momenat produkcije nostalgije u mom radu, ne samo sa ovim projektom već i unazad, bavljenjem serijom o hotelima na primer, koja je isto bila predstavljena ovde u Vašingtonu 2002, koja se bavila hotelima, enterijerima hotela u bivšoj Jugoslaviji, Srbiji i Crnoj Gori posebno, i zapravo tim momentom jugoslovenskog socijalizma koji je nestao, tako da postoji nostalgični pogled na prošlost, koji se primećuje i ovde, produkcija nostalgije u odnosu na materijal, putovanje, mesto, prostor i na tehnologiju“, primećuje fotografkinja.\nStudije i karijera Vesne Pavlović u SAD vodili su je od univerziteta Kolumbija u Njujorku, gde je magistrirala, preko Vašingtona i Sijetla, do Nešvila u Tenesiju, gde sada predaje na univerzitetu Vanderbilt. Rad koji je izložen u Vašingtonu prošle godine je viđen na Dvanaestom bijenalu u Istanbulu, a ovog proleća i leta videće ga publika u Kopenhagenu, kao i posetioci bijenala u Bukureštu krajem ovog meseca. U poslednjih godinu i po dana, Vesna radi na novom projektu koji istražuje arhivu muzeja istorije Jugoslavije i priprema izložbu koja će se biti otvorena u salonu Muzeja savremene umetnosti u martu 2013.


‘’Regina’’, ‘’HHE’’ i ‘’Trese, lupa, udara’’ u GKC-u\nFebruary 7, 2016 February 7, 2016 Administrator 0 Comment gkc, iskaz, koncert, regina, trese lupa udara, uzice\nU užičkom Gradskom kulturnom centru tokom februara i marta očekuje nas niz zanimljivih muzičkih sadržaja. Prema rečima Miloša Milojevića, rukovodioca programskog sektora, Užičani će pored kabarea, slikarskih izložbi, književnih večeri imati priliku da čuju nekoliko poznatih muzičkih bendova.\nVeć 9. februara u naš grad dolazi sastav “Human Holographic Element”. To je muzička grupa koja svira eksperimental i modernu klasiku sa elementima New age-a i progresivnog post roka. Nastali su 2013. godine i već posle godinu dana najveći muzički portal u BiH www.muzickazona.ba ih proglašava za najperspektivniji bend. Sada, nakon 40 koncerata širom Evrope, završavaju snimanje svog prvog albuma ‘’Philophobia’’.\nPosle ovog mladog i perspektivnog benda na binu GKC-a izaći će iskusni pevač i glumac iz Dubrovnika Frano Lasić. Ovaj koncert je zakazan za 12. februar, a detaljnije o njemu možete pročitati u našem tekstu posvećenom upravo ovom koncertu. http://eramedia.rs/2016/01/20/koncert-frana-lasica-u-uzicu/ (link od teksta: Koncert Frana Lasića u Užicu)\nZa sam kraj ovog meseca 27. nas očekuje koncert grupe ‘’Iskaz’’. Muzičari koji iza sebe imaju četiri studijska albuma Užičanima će predstaviti svoje pesme, koje se zasnivaju na mešavini hip hopa, panka, hard kora i sličnih pravaca. Tvrdi zvuk ovog sastava, kako oni kažu, upotpunjuje se tekstovima o mladalačkom buntu, pozivu na budjenje, stavu čoveka kao jedinke i pitanju postojanja čoveka.\nZa dan žena 8. marta nastupiće grupa ‘’Regina’’. Proslavljeni bend iz BiH će zabaviti publiku svojim hitovima ‘’Ljubav nije za nas’’, ‘’Spavaj’’, ‘’Ne pitaj me’’ i mnogim drugim. Ovaj muzički sastav je predstavljao svoju zemlju na Evrosongu sa pesmom ‘’Bistra voda’’.\nPoslednji u nizu nastupa za ovaj period biće održan 11. marta. U pitanju je koncert grupe ‘’Trese, lupa, udara’’. Ovaj bend čine proslavljeni beogradski muzičari iz sastava ‘’Disciplina kičme’’, ‘’Elekrtični orgazam’’, ‘’The Restless’’. Dušan Kojić Koja je frontmen ove grupe, on peva i svira gitaru. Bas gitarista je Zoran Radomirović Švaba, a za bubnjevima je Rade Vulić Vul. Muzika koja će biti predstavljena u Užicu zasniva se na rok standardima i muzici iz filma ‘’Kako je propao rokenrol’’ čije je autor Koja.\n← Preduzetnicima početnicima bespovratno 240.000 dinara\nGrad Užice za nezaposlene izdvaja 11,5 miliona dinara →


Ziđin Srbija planira dodatnih 408 mln $ ulaganja u 2021.\nTanjug 7. aprila 2021. 12:37\nBOR – Kompanija Srbija Ziđin Koper (Serbia Zijin Cooper) planira u 2021. godini 408 miliona dolara dodatnih ulaganja u tehničku obnovu i proširenje četiri rudnika i topionice u Boru, kao i u brojne projekte bezbednosti i zaštite životne sredine.\nZiđin je tokom 2020. investirao 360 miliona dolara, a ove godine planira da u nastavak započetih projekata i proizvodnju investira pedesetak miliona dolara više nego lani, saopšteno je iz kompanije.\nCilj za 2021. je proizvodnja 74.010 tona bakra u koncentratu, odnosno 38,91 odsto bakra više nego lani i produkcija 83.450 tona katodnog bakra, ili za 18 odsto više nego 2020.\nPored toga, ovogodišnjim planom se predviđa proizvodnja blizu dve i po tone zlata i oko 10 tona srebra, što je porast od 45,14 posto na zlatu i 10,12 odsto na srebru.\nPlan je i da broj povreda na radu ove godine bude 30 odsto manji nego 2020, kao i da se ozeleni dodatnih 250.000 kvadratnih metara degradirane rudarske površine.\nUkupne investicije Ziđina u Bor i Majdanpek, tokom dvoipogodišnjeg strateškog partnerstva sa Srbijom, iznose 700 miliona dolara, što je dvostruko više od cene po kojoj je kineska kompanija dokapitalizovala rudarsko-metalurški kombinat i decembra 2018. realizovala strateško partnerstvo sa Srbijom, navodi se u saopštenju.\nSa dodatnim ulaganjem od 408 miliona dolara planiranim za ovu godinu, Ziđin će za samo tri godine realizovati preko 1,1 milijardu dolara investicija u Bor i Majdanpek.\nUgovorom o strateškom partnerstvu, kompanija se kajem 2018. godine obavezala da u narednih šest godina u poboljšanje proizvodnje, povećanje efikasnosti, otvaranje novih rudnika, ali i povećanje produktivnosti investira 1,26 milijardi dolara.\nIz Ziđina ističu da su prošle godine u zaštitu životne i radne sredine uložili 53,5 miliona dolara i da su preduzeli efikasne mere za zbrinjavanje čvrstog i tečnog otpada, kao i za suzbijanje prašine i dimnih gasova.\nPrioritet je dat izgradnji sistema za odsumporavanje i sekundarnih dimohvatača, zajedno sa novim konvertorom i novom anodnom peći, a ova sveobuhvatna rekonstrukcija treba da bude završena do oktobra ove godine. Do tada treba da se izgradi i sistem za prečišćavanje otpadnih voda iz “Jame”, pošto su pripremni radovi u toku.\nU toku je, takođe, realizacija projekta prečišćavanja otpadnih voda iz jezera “Robule”, kao i pratećih aktivnosti u oblasti bezbednosti i zaštite životne sredine.\nU Rudniku bakra Majdanpek je završeno 90 odsto građevinskih radova, što znač da su stvoreni uslovi da se u drugom kvartalu ove godine tamo instalira nova flotacija. Još jedna, u „Velikom Krivelju“ u planu je da se izgradi do kraja 2021.\nSvi poslovi u „Velikom Krivelju“ napreduju efikasno i u skladu sa predviđenom dinamikom, a definisan je i način rudarenja u „Jami“ i utvrđena metoda podzemne eksploatacije u ovom rudniku.\nU „Novom Cerovu“ je dva meseca pre predviđenog roka, u maju 2020, obnovljena proizvodnja. Pun kapacitet ovog rudnika biće dostignut ovog meseca, kada će se dnevno prerađivati 10.000 tona rude. S druge strane, tehnička obnova i proširenje topionice, prema procenama, treba da se završi do juna 2022. godine, navodi se u saopštenju Ziđina.


Krajina: U ponedjeljak kandidat za Jedinicu za krajnju potrošnju – Magazin Plus\nHome/Krajina: U ponedjeljak kandidat za Jedinicu za krajnju potrošnju\nMinistar finansija Federacije BiH Ante Krajina najavio je da će u ponedjeljak, 25.marta, predložiti kandidata iz tog bh.entiteta za člana Jedinice za krajnju potrošnju Upravnog odbora Uprave za indirektno oporezivanje (UOUIO) BiH.\nOn očekuje da se uskoro realiza dogovor o uspostavljanju te jedinice, koja bi trebalo da preispita iznos dugovanja između entiteta po osnovu raspodjele prihoda s jedinstvenog računa UIOBiH.\n-Dogovoreno je da se formira Jedinica za krajnju potrošnju i uskoro predstoji realizacija tog dogovora. Republika Srpska je imala kandidata iz UIO, međutim, mi nismo imali osobu koja bi mogla zadovoljiti ove potrebe i koja ima sve kompetencije, ali našli smo rješenje u popunjavanje Jedinice i ići ćemo po principu ugovora o djelu – rekao je Krajina u izjavi novinarima nakon današnje sjednice UO UIOBiH održane u Banjoj Luci i dodao da vjeruje da će u ponedjeljak upututi prijedlog o tome UIO.\nKrajina je podsjetio i da je uvijek druga strana, koja treba napraviti poravnjanje prihoda od indirektnih poreza, imala zadršku.\n– Mi smo to apsolvirali i rekli smo da nam u tome može pomoći Uprava svojim radom, argumentovanjem zašto određena poravnjanja treba vršiti i zašto su nastale promjene – naveo je on.\nNaglasio je da Jedinica za krajnju potrošnju treba upravo da radi na tome da cijeli proces bude transparentan, potkrijepljen argumentima, te kada dođe do poravnjanja, da to bude tehnička stvar, a ne da se dođe u situaciju, da strana koja treba izvršiti povrat sredstava, ima o tome rezervu.\nPredsjedavajući Upravnog odbora Uprave za indirektno oporezivanje BiH i državni ministar finansija Nikola Špirić je nakon sjednice komentirao i inicijativu Vlade RS-a za uvođenje „plavog dizela“ za potrebe poljoprivredne proizvodnje.\nŠpirić je dodao da je bio dogovor da će entiteti preuzeti podsticaje za poljoprivrednu proizvodnju u smislu uvođenja „plavog dizela“.\nVlada RS-a jučer je zadužila sve predstavnike RS-a u UO UIOBiH da podnesu zahtjev za donošenje odluke o oslobađanju plaćanja obaveza za putarine i akcize za dizel gorivo, koje koriste registrovana poljoprivredna gazdinstva za potrebe poljoprivredne proizvodnje, saopćeno je iz entitetske vlade.\nŠpirić je dodao i da nema saglasnosti FBiH da se „plavi dizel“ uvede na način kako je predlagala RS, te je dodao da je UO UIO tu nemoćan.\nOn je potvrdio da su na sjednici UO UIOBiH usvojeni novi koeficijenti za period janura – mart 2013. godine, te Pravilnik o unutrašnjoj organizaciji UIO, što će omogućiti efikasniji rad ove institucije, jer je dosadašnji pravilnik bio u primjeni od 2004. godine.\nUO UIOBiH danas je uputio u dalju proceduru izmjene Zakona o akcizama BiH koje se odnose na proizvodnju piva, ali se nisu izjašnjavali o Carinskom zakonu jer on, kako kaže, treba da bude urađen od UIO.\nDodao je da u posljednje vrijeme, „nažalost, postoji situacija da Ministarstvo vanjske trgovine ulazi u oblasti koje nisu njihova nadležnost“.\n– To nerijetko prati izvjesna doza politikanstva, a nema konkretnih efekata i to treba vratiti u regularne tokove i najbolje je kada svi radimo u skladu za zakonom – kazao je Špirić.\nMinistar finansija RS-a Zoran Tegeltija nije davao izjave nakon današnje sjednice UO UIOBiH.\nBPS Visoko: Raskid sporazuma sa SDA Visoko


BANJALUKA – Poreska uprava Republike Srpske je, uz podršku Švedske poreske uprave, omogućila poreskim obveznicima da u prostorijama Poreske uprave u Banjaluci mogu sami pregledati svoje poreske evidencije, preuzeti i poslati potrebne dokumente ili izvršiti druge radnje korištenjem elektronskih usluga “E-Usluge” Poreske uprave RS.\nUkoliko nekom od korisnika bude trebala bilo kakva pomoć ili instrukcija, na usluzi će im biti službenici Poreske uprave RS, kako bi se edukovali o “E-Uslugama” Poreske uprave RS, kažu iz ove upave.\nOva nova mogućnost za poreske obveznike realizovana je u sklopu projekta “Jačanje poreskih administracija u BiH” kojeg četiri poreske uprave u BiH provode sa Poreskom upravom Švedske, koja je i finansirala nabavku ovih računara.\n“Poreska uprava RS će i u narednom periodu nastaviti sa uvođenjem novih usluga poreskim obveznicima, sa ciljem lakšeg, bržeg i jednostavnijeg izvršavanja njihovih poreskih obaveza i njihove što bolje komunikacije sa Poreskom upravom RS”, rekao je Maričić. Agencije\nTagovi: poreska uprava rssamouslužni računari\nOd jula udvostručen povrat poreza za izdržavane članove porodice\nnije se povukao no pokusavaju sakriti svoje veze sa kokezom i kriminalnim klanovima. igor ostaje iza neimenovanog "infinity group"\nŽalosno je što je čovjek u pravu. Dobro rješenje bi bilo da zakon propiše da je poslodavac pored osnovne plate…


srbijasport.net - Vesti - Badminton - Srpski trio na šampionatu Starog kontinenta u Ankari\nPetak, 20.09.2019 18:54\nNakon velikog uspeha na Evropskom prvenstvu za igrače do 15 godina u Bazelu srpska badminton reprezentacija učestvuje na još jednom šampionatu Starog kontinenta. Od 19. do 23. marta 2014. glavni grad Turske biće domaćin Evropskog prvenstva za igrače do 17 godina koje je nastavak Evropskog šampionata u ovom gradu u ekipnoj konkurenciji. U Ankari boje naše zemlje će braniti tri takmičara – Anja Janić, evropski vicešampion u konkurenciji igrača do 15 godina Luka Milić i Nenad Milošević koji u utorak, 18. marta, predvođeni trenerom Nikolom Mijačićem kreću put Turske. Po Mijačićevim rečima, predstojeći šampionat biće idealna prilika za sve naše reprezentativce da steknu novo veliko iskustvo u okršajima sa najboljim evropskim igračima uzrasta do 17 godina.\n“U Tursku putujemo bez ikakvog rezultatskog pritiska tim pre što će se Milić i Milošević ogledati sa dve godine starijim igračima, dok će Anji Anić ovo biti debi na velikoj evropskog pozornici. Cilj je, pre svega, da se pokažu u svom najboljem svetlu i da ovo takmičenje maksimalno iskoriste na putu sazrevanja. Miliću i Miloševiću, koji su pokazali ogroman kvalitet na Evropskom šampionatu za igrače do 15 godina, šampionat u Ankari će biti svojevrsna nagrada za Bazel i važna priprema za ovogodišnje Balkansko prvenstvo za igrače do 17 godina na Karatašu. Anja je izuzetno talentovana igračica. Mnogo je napredovala u poslednje vreme, a bez obzira što će prvi put nastupiti na ovako jakom takmičenju verujem da će na dostojan način predstaviti našu zemlju. Svo troje su odradili odličan posao na pripremama, zaobišli su nas bilo kakvi zdrastveni problemi i maksimalno smo spremni za sva iskušenja koja nas očekuju”, kazao je Nikola Mijačić kojem će šampionat u Turskoj biti najveći trenerski izazov u karijeri.\nNa Evropskom prvenstvu u Turskoj će biti paklena konkurencija. Za medalje će se boriti preko 240 takmičara iz više do 30 evropskih zemalja. U muškom singlu je prijavljeno 128 igrača a Milošević će prvom kolu igrati sa Portugalcem Rikardom Silvom. Milić je slobodan u prvom kolu, dok će u drugom igrati sa Francuzom Markom Laporteom. Naš tandem će se za plasman među 32 najbolja para boriti protiv škotske kombinacije Daniel Bedrak, Jonatan Levit. Janićeva, poput Milića, preskače prvo kolo dok će se u drugom sastati sa Austrijankom Janin Lais. Biće to meč za plasman među 32 najbolje takmičarke u singlu. Naša reprezentativka će u dublu igrati u paru sa Bugarkom Anom Marijom Tsanevom. Njih dve se u prvom kolu sastaju sa Škotlanđankama Sarom Findlaj i Holi Njuval.\nU Ankari će se u toku šampionata održati i sastanci Balkanske badminton asocijacije (BBA) na kojima će našu zemlju predstavljati predsednik Upravnog odbora Badminton saveza Srbije Radomir Jovović, inače potpredsednik BBA.\nVlada Republike Srbije – Ministarstvo omladine i sporta obezbeđivanjem neophodnih finansijskih sredstava u značajnoj meri je doprinelio učešću srpskog tima na Evropskom prvenstvu za igrače do 17 godina.


Startap iz Zrenjanina napravio rešenje za brz pronalazak parkinga Startap iz Zrenjanina napravio rešenje za brz pronalazak parkinga\nNanobile rešenje daje opciju vozačima da uz pomoć aplikacije unapred vide gde postoji slobodno parking mesto na lokaciji ka kojoj su se uputili.\n29/10/2020 autorka: Milica Simonović\nDa li ste nekad razmišljali koliko goriva svake godine potrošite tražeći parking? Osim što na ovaj način gubite vreme i novac, dodatno doprinosite i zagađenju životne sredine emisijom izduvnih gasova u atmosferu, kao i klimatskim promenama zbog ugljen-dioksida koji nastaje sagorevanjem goriva.\nSa Bogdanom Ćirićem, direktorom startap kompanije nanobile, razgovarali smo o inovaciji koja može biti deo rešenja za ovaj problem, a koju je osmislio zajedno sa svojim timom stručnjaka iz oblasti pametnih gradova, informacionih tehnologija, mehanike, elektronike i biznisa, Draganom Ilićem, Silardom Galom, Aleksandrom Mastilovićem i Ilijom Berklovićem.\n„Voleo bih da napomenem da u saradnji sa kompanijom Eko Stroj iz Zrenjanina koristimo recikliranu plastiku koja je napravljena od kompozitne plastike koja se do sada bacala i nije se reciklirala. Kućište naših uređaja pravimo od tog materijala i to je ono što nam donosi mogućnost da imamo cirkularnu ekonomiju’’, ističe Bogdan.\nNa pitanje kada možemo očekivati da u Srbiji zaživi ovo rešenje, Bogdan kaže: „Ukoliko svi projekti oko kojih trenutno pregovaramo budu tekli po planu, možemo očekivati negde sredinom sledeće godine početak implemetacije u nekom od naših gradova’’ i dodaje:


Navijaci Partizana - Korisnički Kontrolni Panel - Polisa privatnosti\nNavijaci Partizana - Polisa privatnosti\nOva polisa objašnjava u detalje kako “Navijaci Partizana” zajedno sa njegovim prisvojenim kompanijama (u daljem tekstu “mi”, “naš”, “Navijaci Partizana”, “http://navijacipartizana.com/forum”) i phpBB (u daljem tekstu “oni”, “njihovi”, “phpBB softver”, “www.phpbb.com”, “phpBB Grupa”, “phpBB Timovi”) koriste bilo kakve informacije prikupljene prilikom bilo koje sesije kada koristite board (u daljem tekstu “vaše informacije”).\nVaše informacije se sakupljaju na dva načina. Prvo, pregledanje “Navijaci Partizana” će prouzrokovati da phpBB softver napravi nekoliko kolačića, koji su mali tekstualni fajlovi koji se sašu na vaš računar u privremeni direktorijum vašeg web browser-a. Prva dva kolačića samo sadrže identifikaciju korisnika (u daljem tekstu “korisnikov id”) i identifikator anonimne sesije (u daljem tekstu “id sesije”), koji se automatski dodeljuju vama putem phpBB softvera. Treći kolačić će biti kreiran kada pregledate teme u okviru “Navijaci Partizana” i koristi se da sačuva podatke o temama koje ste čitali, i tako povećava ugođaj korisnika.\nMi takođe kreiramo kolačiće van phpBB softvera dok pregledate “Navijaci Partizana”, iako su oni van okvira ovog dokumentae koji su namenjeni da samo pokriju stranice kreirane pomoću phpBB softvera. Drugi način na koji sakupljamo vaše informacije je ono što vi nama pošaljete. Ovo može biti, i nije ograničeno na: postovanje kao anonimni korisnik (u daljem tekstu “anonimni postovi”), registrovanje na “Navijaci Partizana” (u daljem tekstu “vaš nalog”) i postovi koje ste vi poslali nakon registracije i dok ste prijavljeni (u daljem tekstu “vaši postovi”).\nVaš nalog će kao minimum sadržati unikatno identifikaciono ime (u daljem tekstu “vaše korisničko ime”), lična šifra kou koja se koristi za prijavljivanje na vaš nalog (u daljem tekstu “vaša šifra”) i lična, ispravna email adresa (u daljem tekstu “vaš email”). Vaše informacije za vaš nalog na “Navijaci Partizana” su zaštićene sa zakonima o zaštiti podataka prihvatljivim u zemlji koja hostuje nas. Bilo koje informacije pored vašeg korisničkog imena, vaše šifre i vašeg email-a a koju zahteva “Navijaci Partizana” tokom procesa registracije su na nama da odlučimo šta je obavezno a šta opciono. U svim slučajevima, imate opciju da izaberete koje će informacije biti javno prikazane. Dalje, sa vašim nalogom, imate opciju opcionog ulaza i izlaza automatski generisanih email-ova generisanih phpBB softverom.\nVaš šifra je kriptovana (u jednom smeru) tako da je bezbedna. Međutim, preporučljivo je da ne koristite istu šifru na više različitih sajtova. Vaša šifra je namenjena pristupu vašeg naloga na “Navijaci Partizana”, zato vas molimo da je požlivo čuvate i ni pod kakvim okolnostima će bilo ko povezan sa “Navijaci Partizana”, phpBB-om ili bilo koje treće lice, legitimno moći da zatraži vašu šifru. Ukoliko zaboravite šifru za vaš nalog, možete koristiti opciju “Zaboravio sam šifru” koju nudi phpBB softver. Ovaj proces će od vas zatražiti vaše korisničko ime i vaš email, i onda će phpBB softver generisati novu šifru da povratite vaš nalog.


Da li su svi predsednici zapravo glumci - Izazov\nRadio-televizija Srbije 23. aprila 2019. 14:45\nČitav svet je scena i drugi svetovi ne postoje . Kao što je to govorio Šekspir, na toj sceni mi uvek i samo glumimo. "Glumeći predsednik" je čuvena dosetka koju je na račun Ronalda Regana napravio poznati publicist i dramski pisac Gor Vidal. Time je podrazumevao da se nešto desilo pravom predsedniku i da Regan privremeno zauzima njegovo mesto.\nGor Vidalova napomena o Ronaldu Reganu navodi nas na ideju po kojoj je predsednik – uvek glumeći predsednik. Glumeći predsednik je preuzeo ulogu i naziv najmoćnije ličnosti u jednoj društvenoj zajednici, a da, pritom, nije rođen kao nasledni monarh.\nMi možemo da uporedimo njegovu predstavu sa predstavom nekog drugog predsednika, kao i sa željenom predstavom predsednika, čak iako ne želimo da razmišljamo o predsednicima kao o izvođačima, na primer u šou – biznisu.\nNe postoje originali ili pra-modeli za kralja Lira, predsednika neke države ili lude osobe. Glumljenje Lirovog ludila znači igranje ličnosti koja na pozornici postaje vremenom sve neprozirnija prema sebi. Lek za takvu osobu ne postoji, predstoji katastrofa koja nas onespokojava, ali koju jasno vidimo.\nMomčilo Pantelić: Suverenitet na tezgi\nRadijacija, srpska tradicija, i novi đavo horor filmova (neka se spreme šumski…\nRadijacija, srpska tradicija, i novi đavo horor filmova (neka se…


Pomoćnik haškog sudije priznao: Nije bilo dokaza za genocid u Srebrenici! - Sputnjik Srbija\n22:44 16 Januar 2021\n10:19 04.02.2018 Preuzmite kraći link\nDoživotni zatvor i osudu za genocid u Srebrenici generalu Ratku Mladiću haške sudije zasnovale su na pretpostavci. Ne raspolažu pisanom odlukom, pa čak ni beleškama, ali su presudile za udruživanje u cilju izvršenja navodnog genocida u Srebrenici na osnovu pretpostavke o navodnom sastanku vojnog vrha Republike Srpske 12. jula 1995. godine, na kojem je dogovoreno izvršenje krivičnog dela.\nNilsen u svom obraćanju spekuliše i da li je bila noć ili dan kada se navodni sastanak održavao, pa tvrdi da su dokazali da je bilo prisutno kompletno vojno rukovodstvo. Potom priznaje:\nTim odbrane generala Mladića tvrdi da je bez ijednog dokaza sudsko veće uvažilo paušalnu tvrdnju haškog tužilaštva o navodnom sastanku održanom 12. jula u komandi Bratunačke brigade. Nema dokaza ni za tvrdnju da je na tom sastanku donesena odluka o pogubljenju vojno sposobnog stanovništva, osim rečenice svedoka tužilaštva Momira Nikolića, koji tvrdi da je, čekajući navodni sastanak, od izvesnog Popovića čuo da će zarobljenici biti pogubljeni.\n„O čemu mogu da pričaju 12. jula ujutru, kad je istorijska činjenica da Vojska Republike Srpske tada nije imala nijednog zarobljenika, a nije počela ni evakuacija iz Potočara, ali eto, važi se izjava Momira Nikolića“, kaže Miodrag Stojanović, advokat u timu odbrane generala Ratka Mladića.\nAdvokat tima odbrane Dragan Ivetić podseća da je Tužilaštvo u presudi priznalo da nema dokaz za ovaj element, a da je sada „čovek koji je radio za sudsko veće to i javno izneo“.\nNilsen je potvrdio i da je, nakon što je pre Mladića i general Vojske Republike Srpske Radislav Krstić osuđen za genocid u Srebrenici, ovo krivično delo trebalo opet dokazivati, što nije učinjeno. Pravo i pravda nakon ovog skandala podrazumevale bi da Mehanizam za međunarodne krivične sudove, naslednik Tribunala, preispita već donesene presude.\n„Ovo je tema u kojoj moraju da učestvuju najodgovorniji ljudi Republike Srpske i Srbije i najbolji pravni stručnjaci. Osnovna stvar je da se obori teza o postojanju plana“, smatra Milomir Savčić, predsednik Boračke organizacije Republike Srpske.\nNilsenovo javno priznanje presude bez dokaza za tim Mladićevih advokata valjan je argument za pripremu odbrane u drugostepenom postupku. No, praksa Haškog suda upozorava da priznanje Orijevog saradnika samo po sebi ne znači ništa, ako za pravo i pravdu mesta ne bude ni u Mehanizmu za međunarodne krivične sudove.\nhaški sudija, Srebrenica, priznanje, genocid


4 navike uspešnih govornika | CityMagazine\nUbedljivost i jasnoća prilikom govora veoma su važne osobine dobrih govornika, a naročito ako su u pitanju javne ličnosti. Na osnovu ovih sposobnosti slušaoci i sagovornici stvaraju sliku sliku o govorniku koja u velikoj meri utiče na to da li će ga i koliko ozbiljno shvatiti i poslušati.\nPostoje razni načini javnih govora i svaki od njih može biti efektan na svoj način. Jedan od očiglednih primera je američki predsednik Donald Tramp i njegov svakodnevni stil komunikacije u kome želi da imitira prosečnog sugrađanina. Nasuprot njemu je bivši predsednik Barak Obama, koga mnogi smatraju jednim od najboljih govornika u istoriji ove zemlje, a i šire. Njega karakterišu visoka elokventnost i skoro poetska upotreba jezika. Šta je onda to što bi se moglo smatrati karakteristikama najuspešnijih govornika?\nIstraživanja su pokazala da previše naglih pokreta i mahanja rukama prilikom govora ne odaju utisak ozbiljnosti. Ljudi će pre verovati nekome ko projektuje osećaj mirnoće i kontrole nad sobom, jer to asocira ljude na moć. Obama briljira u ovoj oblasti, jer su njegovi govori mirni i pod kontrolom, što je jedan od aspekata velike snage.\nKontrolisanje emocija i pripremljenost\nSamo uz pripremu dolaze dobri rezultati\nZa svaki bitan razgovor ili govor veoma je važno prikladno se pripremiti. Bilo da je u pitanju razgovor sa nekim članom porodice o važnoj temi, poslovni sastanak ili javni govor pred velikim brojem ljudi, za sve važi isto. Priprema će vam olakšati da razgovor započnete smireni i ne dozvolite osećanjima da prevladaju i preuzmu vam jezik, jer onda nećete izgovoriti to što želite već gomilu nepovezanih reči. Svi dobri govornici pripremaju se unapred, a ukoliko je nešto bitno u pitanju, trebalo bi da i vi poslušate ovaj savet.\nJedan od najočiglednijih ali i najvažnijih saveta jeste da budete svoji. Ukoliko se trudite da budete neko drugi samo kako biste ostavili dobar utisak, ljudi to obično primete. Kada se ponašate prirodno, vidi se da je sve što kažete iskreno a ne pripremljeno isključivo kao šarena laža. Ovo u kombinaciji sa pripremljenošću i staloženošću uvek će dati bolje rezultate od lažnog predstavljanja sebe.\nUvek se može učiti na svojim greškama\nNiko nije savršen i ne mogu svi da uspeju u svemu iz prve. Kako biste naučili na greškama, snimite svoje javne nastupe kako biste mogli na miru da preslušate gde ste to pogrešili. Zabeleženo je puno slučajeva u kome su ljudi tek sa godinama postali bolji govornici, što nam pokazuje da je najbitniji trud i želja za uspehom.\nBračni saveti koji zaista pomažu Da li je kraj stvarno toliko blizu? Zašto je bolje da radimo više stvari istovremeno 3 saveta za bračni život sa štedišom govor · javno · nastup · navike · osobine\nBračni saveti koji zaista pomažu Da li je kraj stvarno toliko blizu? Zašto je bolje da radimo više stvari istovremeno 3 saveta za bračni život sa štedišom Da li naš DNK određuje da li nam se sviđa kafa? 5 pitanja koja treba da postavite sebi pre selidbe u drugi grad


Beta\t 7. aprila 2016. 13:40\nPrekršajni sud u Apatinu doneo je danas novu presudu, kojom su petorica poljoprivrednika iz Gakova osudjena na 30 dana zatvora.\nAdvokat poljoprivrednika Branimir Mitrović rekao je da nova presuda ne upućuje poljoprivrednike odmah u zatvor, već će se sačekati da prodje rok za žalbe.\n“Mi ćemo se sigurno žaliti Apelacionom sudu, jer je ovakva presuda Prekršajnog suda u Apatinu katastrofalna i puna manjkavosti i nepravilnosti”, rekao je Mitrović za agenciju Beta.\nPrema njegovom mišljenju, nova presuda Suda u Apatinu ne može da prodje, ali u slučaju da poljoprivrednici budu morali da odu u zatvor, njima će se računati i vreme koje su tamo proveli nakon prethodnog hapšenja.\nPetorica poljoprivrednika su prethodno presudom Prekršajnog suda u Apatinu od 19. marta osudjeni na zatvorske kazne od 30 dana nakon što su proveli 26 dana na njivi u Gakovu kod Sombora u znak protesta zbog uzurpiranja državne zemlje, čuvajući poslednju parcelu koja nije bila uzurpirana.\nNakon što je na lice mesta došle policija, oni su uhapšeni zbog remećenja javnog reda, a sudilo im se dan nakon hapšenja. Odlukom Apelacionog suda u Novom Sadu ta presuda je ukinuta u celosti i vraćena sudu u Apatinu na ponovno odlučivanje.\nOdbor Skupštine Vojvodine za poljoprivredu predložio je nedavno Pokrajinskoj vladi da razmotri najnovija dešavanja u vezi za uzurpacijom državnog poljoprivrednog zemljišta i da predloži vanrednu sednicu Skupštine Vojvodine na tu temu.\nPokrajinska vlada je na sednici usvojila zaključke u kojima se od Vlade Srbije traži ukidanje zaključka kojim se poljoprivrednicima koji su uzurpirali državnu poljoprivrednu zemlju omogućava da prijave površinu koju obradjuju do početka maja i plate za zemlju prosečnu cenu.\nPokrajinska vlada je svoje zaključke uputila Skupštini Vojvodine, a o datumu sednice na kojoj će se o njima raspravljati još nije odlučeno.


Srbija da se ugleda na Holandiju, kaže Branislav Gulan – Portal NAŠE SELO\nPosted on April 24, 2021 May 2, 2021 Author Sonja Cvetković\tComment(0)\nSrpski izvoz hrane prošle godine bio je 3,6 milijardi dolara. Holandija, koja je veličine Vojvodine, imala je više od 90 milijardi dolara, što je vrlo jasan pokazatelj u kakvom položaju je Srbija kao poljoprivredna zemlja. Stanje je takvo da mi od izvoznika hrane postajemo njeni uvoznici, kaže za Biznis.rs Branislav Gulan, član Nacionalnog tima za preporod sela Srbije.\n“Vrednost poljoprivredne proizvodnje u Srbiji je između četiri i pet milijardi dolara godišnje. Po jednom hektaru proizvodimo hrane u vrednosti od 1.000 dolara, dok Holandija po hektaru ima 24.000 dolara”, navodi Gulan.\nPrema njegovim rečima, mi sa takvim proizvođačima ne možemo da budemo konkurentni jer su naše subvencije u odnosu na evropske znatno manje.\n“Naše subvencije za proizvodnju hrane kreću se od 35 do 40 evra godišnje po hektaru. U Evropskoj uniji najniže su 480, pa do 900 evra po hektaru”, kaže Gulan koji je i član Mreže za ruralni razvoj EU u Srbiji.\nDanas je, kako navodi, selo karakteristično mesto nestajanja Srbije. Zemlju nema ko da obrađuje, a rezultati su katastrofalni, iako čak 33 institucije vode brigu o selu.\n“Prema poslednjoj, aktuelnoj strategiji, plan je da se poljoprivreda od 2000. do 2024. godine razvija po stopi od 9,1 odsto. U poslednjoj deceniji poljoprivreda u Srbiji ima rast od 0,40 odsto, dok je prošle godine jedino poljoprivreda imala pad proizvodnje od 0,1 odsto”, navodi on.\nPoljoprivredna penzija manja od 100 evra\nZa poslednjih pola veka na prostorima nekadašnje SFRJ iz sela u gradove preselilo se osam miliona ljudi. U Evropi je za takav proces trebalo oko 120 do 150 godina. Mladi i stari iz sela gotovo neprimetno nestaju, idu sa kartom u jednom pravcu u svet i to je naša realnost, objašnjava Gulan.\n“Od 4.700 sela u Srbiji čak 1.200 u fazi je nestajanja. U 150.000 kuća niko ne živi, dok 50.000 kuća nema vlasnika. Poštu nema 2.000 sela, školu skoro 3.000, a prodavnicu čak 1.000 sela, dok je natalitet na nivou Prvog svetskog rata”, ističe Gulan i dodaje da u selu nema ko da radi, a u gradu nema šta da se radi.\nSrbija ima 120.000 poljoprivrednika koji obrađuju zemlju, a stariji su od 70 godina, dok je 217.000 poljoprivrednika sa posedom manjim od dva hektara. Prosečna poljoprivredna penzija iznosi 11.287 dinara, što je manje od 100 evra, napominje naš sagovornik.\nMladima dati šansu da se vrate na selo\nJedini način da se zaustavi odlazak ljudi je da se poboljšaju uslovi života. “Neophodno je da u selima stvorimo iste uslove života kao u gradu – da ljudi imaju škole, bioskop, mehaničara, frizera, sve ono što je neophodno za normalan život”, navodi Gulan.\nSrbija ima 200.000 hektara slobodne, državne zemlje, objašnjava on i dodaje da već postoje konkretni predlozi.\n“Predlog tima za preporod sela je da se ta zemlja podeli mladima do 40 godina, da to bude njihova zemlja dok je obrađuju i na njoj proizvode hranu, a da im zadruge pomognu da je prodaju”, zaključuje Gulan. Biznis.rs\nTagged gulan, poljoprivreda\nIzvor RTS 16. avgust 2019. U Gornju Jajinu kod Leskovca stigli su neobični gosti iz Poljske. Starim traktorom, četvoročlana porodica Obalek putuje po svetu. Obišli su 40 zemalja. Jug Srbije ih je posebno oduševio. Brzo su se sprijateljili sa meštanima Gornje Jajine kod Leskovca. Traktorom koji je star više od pola veka porodica Obalek iz […]


Tanjug 19. aprila 2021. 11:07\nZAGREB – Avio-kompanija Turkiš Erlajns će u maju smanjiti broj letova na liniji Istanbul-Zagreb na pet nedeljno u odnosu na devet letova sedmično u aprilu.\nTurski nacionalni avio-prevoznik je, kako prenosi portal Seebiz, u aprilu nudio na toj liniji čak dva leta dnevno tri dana u nedelji, računajući na povećanu tražnju oko uskršnjih praznika, ali u maju broj operacija neće biti tako veliki.\nDruga linija Turkiš Erlajnsa u Hrvatskoj je prema Dubrovniku, na kojoj ta kompanija saobraća od 2016. godine, a koja je obustavljena od izbijanja globalne pandemije.\nTrenutno je moguće rezervisati let na liniji Istanbul-Dubrovnik tek za početak juna. Kompanija još od januara 2020. u prodaji nudi karte prema i iz Dubrovnika, ali zatim te letove otkazuje, navodi Seebiz i dodaje da se se tek videti da li će se Turkiš Erlajns vratiti u Dubrovnik ove godine.\nŠto se tiče šireg regijona, tuski avio-prevoznik u maju planira da saobraća prema Ljubljani (tri leta nedeljno), Budimpešti (sedam letova), Beču (14), Beogradu (11), Sarajevu (osam), Podgorici (devet), Prištini (pet), Skopju (pet) i Veneciji (sedam puta nedeljno).


UN usvojio rezoluciju o saradnji s Vijećem Evrope - Klix.ba\nSvijet UN usvojio rezoluciju o saradnji s Vijećem Evrope\nUN usvojio rezoluciju o saradnji s Vijećem Evrope\n5.11.2008. u 10:07\nPozivajući na tješnju saradnju između Generalne skupštine UN-a i Vijeća Evrope, nova rezolucija na četiri stranice hvali Vijeće Evrope zbog konkretnih inicijativa, kao što je stupanje na snagu Konvencije VE o borbi protiv trgovine ljudima i kampanja VE za borbu protiv nasilja nad ženama, saopćeno je iz Vijeća Evrope.\n"Neki ljudi tvrde da bi svijet suočen s ekonomskom krizom i terorističkom prijetnjom trebalo da ima više prioritete od ljudskih prava. Ništa pogrešnije nije od takvog stava. U vremenima poput ovih postoji čak i veća potreba za poštovanje vrijednosti humanosti, pravde, jednakosti, solidarnosti i uzajamnog poštovanja", izjavio je glavni tajnik Vijeća Evrope Terry Davis tokom rasprave u Generalnoj skupštini uoči glasanja.\nMeđu ostalim konkretnim akcijama, rezolucija ohrabruje na dodatnu saradnju između dvije organizacije na polju borbe protiv pranja novca, cyber kriminala i korupcije i poziva na tješnje zajedničke napore na promociji demokratije i dobre vladavine, preporučujući snaženje veza, naprimjer, između UN-ove Dekade obrazovanja za održivi razvoj i projekta Vijeća Evrope za demokratsko građansko društvo i ljudska prava, navodi se u saopćenju.\nRezolucija je "dobra ilustracija činjenice da Evropa nije usamljena. Znamo da smo dio većine ovdje u Generalnoj sklupštini UN-a", izjavio je Terry Davis, navodi se u saopćenju u utorak.


Kikindska policija: Desetoro vozača iz saobraćaja isključeno zbog vožnje pod dejstvom alkohola · gradski.online\nKIKINDA-Da za volan sedaju pod dejstvom alkohola, nesavesni vozači nisu prezali ni prethodnog vikenda.\nIz saobraćaja je zbog upravljanja vozilom pod dejstvom alkohola isključeno 10 vozača, od kojih su tri zadržana u trajanju do 12 časova, jer je izmerena količina alkohola u organizmu prelazila granicu od 1,20 mg/ml alkohola u organizmu.\nNa području Područne policijske uprave u Kikindi, prethodnog vikenda, dogodile su se četiri saobraćajne nezgode, u kojoj je jedno lice zadobilo teške telesne povrede. Pričinjena materijalna šteta u ovim saobraćajnim nezgodama se procenjuje na oko 155.000 dinara.\nKako se navodi u izveštaju za naš portal, dve saobraćajne nezgode su se dogodile zbog vožnje pod uticajem alkohola. Razlog jedne saobraćajne nezgode bilo je pogrešno izvođenje radnji u saobraćaju od strane vozača, a u slučaju druge propusti, nepažnja i rasejanost vozača.\nZbog učinjenih saobraćajnih prekršaja, podneti su zahtevi za pokretanje prekršajnog postupka protiv 29 učesnika u saobraćaju i izdato je 108 prekršajnih naloga.\nTakođe, otkriveno je 16 prekršaja nepoštovanja brzine kretanja vozila, osam prekršaja nekorišćenja sigurnosnog pojasa i 107 ostalih prekršaja.\nPrethodnoGordana i Stevo Ilić obećali: Dragan će dobiti seku ili batu, akcija “Kikindskog bebi kluba” za pohvalu\nSledećeFajront u 22 sata, iznuđena odluka: Zbog kovid propusnica, neki kikindski kafići ranije se zatvaraju


Fudbaleri ipak ne štrajkuju – Semendria\nFudbaleri ipak ne štrajkuju\n30. novembar 2012. – SPORT – U javnosti se u četvrtak pojavila informacija da su fudbaleri Smedereva, poslednjeg tima Superlige, odbili da treniraju u sredu zbog problema sa neisplaćenim zaradama.\nIpak, u broju “Sporta” od petka, pojavio se demanti.\n“U sredu smo kasnije izašli na trening, jer je sastanak uoči njega trajao nešto duže. Mnogi igrači zabrinuti su za status i pitanja su se odnosila na to, a svi smo svesni da je klub u teškom finansijskoj situaciji, koju svi osećamo i razumemo”, rekao je kapiten “oklopnika” Dejan Ranković i dodao:\n“Posle razgovora, normalno smo trenirali. Želimo utakmicu sa Slobodom da dočekamo spremni”.\nPredsednik Smedereva Saša Momić ne želi da krije u kakvim se problemima nalazi njegov klub…\n“Izostanak očekivanih rezultata, ali i besparica nikoga ne ostavljaju ravnodušnim i to je razumljivo. Ali, nastavilo se sa uobičajenim radom. Sada ne možemo da govorimo o statusu pojedinaca, jer nas čeka važna utakmica, a u toku zimske pauze biće reči i o tome”, rekao je Momić.\n“Čelnici grada stali su uz nas i pružiće podršku da bi klub opstao, u takmičarskom i materijalnom smislu. Pauzu ćemo iskoristiti da rešavamo probleme unutar kluba i ekipe”, dodao je prvi čovek posrnulog kluba.\n« Smederevka najstarija trudnica u Srbiji\nSmederevo i Komiko oil nisu postigli dogovor »


Dan online - Regioni: Ukupna vrijednost granta 250.000 - 2019-11-16\nRegioni FOND ZA ZAPADNI BALKAN PREDSTAVIO TREĆI JAVNI POZIV ZA PROJEKTNE PREDLOGE\nKsenija Vukmirović Ukupna vrijednost granta 250.000\nMeđuvladina regionalna organizacija „Western Balkans Fund” prezentovala je treći javni poziv za dostavljanje projektnih predloga koji će biti otvoren do 10. decembra. Na info sesiji, održanoj u sali SO, zainteresovanim nevladinim organizacijama i javnim ustanovama predstavljene su mogućnosti i način apliciranja na javni poziv.\nKako je saopštila menadžerka programa u Fondu za Zapadni Balkan Ksenija Vukmirović, ukupna vrijednost granta je 250 hiljada eura, a maksimalni iznos kojim će podržati jedan projekat je 12 hiljada eura.\n-Tematske oblasti ovog javnog poziva, kao i prethodna dva, su kulturna saradnja, obrazovanje i nauka, kao i održivi razvoj. Takođe, postoje i prožimajuće oblasti, kao što su omladina, sloboda medija i govora, evropske integracije i pomirenje u regionu-saopštila je Vukmirović.\n-Mogu aplicirati sve neprofitne organizacije, tako da osim nevladinih orgnaizacija projektne predloge mogu poslati i javne ustanove, škole, institucije kulture, omladinske organizacije, kao i biznis udruženja-navela je Vukmirović i istakla da su osnovani sa ciljem da povežu region.\n-Mi nijesmo neki strani donator i ne namćemo strane interese, već upravo interese našeg regiona. Želimo da podržimo mlade organizacije i institucije, koje nemaju previše šansi da apliciraju za neke veće fondove.


U naredna dva meseca treba da počne izgradnja mosta na reci Savi kod Gradiške - Gradjevinarstvo.rs\n19.03.2019. | Blic\nDirektor preduzeća Autoputevi Republike Srpske Dušan Topić izjavio je danas (19.03.2019) u Banja Luci da bi u naredna dva meseca trebalo da počne izgradnja mosta na reci Savi kod Gradiške. On je potvrdio informaciju da su vlasti Hrvatske izdale građevinsku dozvolu za izgradnju ovog mosta, tj. da su izvršene određene izmene i dopune one koja je prvobitno izdata u maju 2013. godine.\n- Procedura za izbor izvođača radova je pri kraju, te najpovoljnija ponuda iznosi 23 miliona evra, a kada je reč o izboru nadzora preostalo je da se još dostave finansijske ponude, ali je procenjena vrednost ugovora za nadzor milion evra - rekao je Topić.\nPrema njegovim rečima, osim ovog projekta, planirano je i da u narednom periodu počne izgradnja Koridora 5c u Republici Srpkoj, odnosno prva od četiri faze izgradnje.\n- To je deonica od Tovire do Kostajnice, odnosno od petlje Johovac do petlje Rudanka, te plus 5,6 kilometara otvorene trase, a reč je o projektu gde smo finansiranje obezbedili iz kredita Evropske banke za obnovu i razvoj - rekao je Topić.\nPrema njegovim rečima, vrednost ugovorenih radova za ovaj projekat iznosi 62,5 miliona evra i gotovo dva miliona evra za nadzor nad izvođenjem radova.\nTopić je najavio da će sutra (20.03.2019) u Banja Luci biti potpisan ugovor sa izvođačem radova konzorcijumom preduzeća Integral inženjering iz Laktaša i Granit iz Skoplja.\n- Veoma nam je važno da što pre krenemo sa ovim radovima, kako bismo postigli kontinuitet u izgradnji auto-puteva u Republici Srpskoj, što ima veliki značaj za naše građane - rekao je Topić.


Pronadjeno 56 tijela žrtava sektaškog nasilja u Iraku\nIračka policija navodi da je u 24-časovnom periodu od jučer do jutros u Bagdadu pronašla 56 tijela. Radi se vjerovatno o najnovijim žrtvama sektaškog nasilja u Iraku.\nAmerička vojska navodi da su koalicioni vojnici ubili 13 pobunjenika i uhapsili jednu osobu u racijama u blizini Mahmudiye, južno od glavnog grada. Također se navodi da su u tom području pronađeni eksplozivi, ručne granate i zaštitni prsluci. Nešto ranije, navodi američka vojska, sedam američkih vojnika ubijeno je u jučerašnjim napadima u Iraku.\nIrački premijer Nouri al-Maliki se danas u Bagdadu sastao sa direktorom američke nacionalne obavještajne agencije Johnom Negropontem. Iz premijerovog ureda je saopćeno da su razgovori uključivali politički razvoj događaja, te potrebu jačanja iračkih snaga kako bi mogle preuzeti odgovornost za sigurnost u zemlji.\nIrački zvaničnici su obustavili sva vojna odsustva kako bi pojačali pripravnost za nedjelju kada se izriče presuda svrgnutom iračkom predsjedniku Saddamu Husseinu za njegovu ulogu u ubistvu više od 150 seljana šiita 1980-tih.


Venger oklevao oko novog ugovora – Arsenal Serbia\nVenger oklevao oko novog ugovora\n4. septembra 2017. / autor: Kormi\nArsen Venger, menadžer Arsenala, rekao je da je oklevao prilikom donošenja odluke o produžetku saradnje s Arsenalom, jer je imao sumnje u to da je ‘sposoban da upravlja klubom’.\nNjemu je prethodni ugovor isticao na kraju prošle sezone, a do samog kraja kampanje nije bilo poznato da li će on ostati u klubu. Na kraju, Venger (67) je potpisao dvogodišnji ugovor, i u klubu će biti bar do kraja sezone 2018/19.\nGovoreći za jednu francusku televiziju rekao je da je imao svojih razloga što je toliko odužio s donošenjem odluke, i dodao: „Tamo sam toliko dugo, da se uvek pitam da li je moguće da podignem taj klub na još viši nivo.“\nArsenal je prošle sezone, a prvi put od kada je Francuz stigao u klub, završio van četiri prvoplasirane ekipe, i zbog toga će ove sezone igrati u Ligi Evrope. Tekuća sezona je počela dobro, pobeđen je Čelsi u meču Komjuniti šilda, a potom i Lester na otvaranju Premijer lige, doduše neubedljivom igrom. Nakon toga usledila je bleda partija i poraz od Stouka, a zatim i blamaža na Enfildu, i četiri primljena gola od Liverpula.\n„U Arsenalu sam već 21 godinu, a prošle sezone smo se mnogo mučili. Ove sezone smo krenuli dobro, a onda smo imali dva loša izdanja. Sada moramo da se oporavimo od tih poraza, i, kao i uvek kada je kriza, da pobedimo narednu utakmicu.“ – dodao je Venger.\nPored loših rezultata, navijači Vengeru zameraju i nedovoljnu aktivnost tokom prelaznog roka. Poslednjeg dana prelaznog roka pojavila se informacija da bi Tomas Lemar ipak mogao postati član Arsenala, da bi se kasnije ispostavilo da je igrač tu ponudu odbio.\nVenger je, u istom intervjuu, potvrdio da će ponovo pokušati da dovede istog igrača u zimskom prelaznom roku.\nKategorije Vesti Oznake Arsen, ugovor, Venger Kretanje članaka\nRajt replicirao Ozilu


Epidemiolog Branislav Tiodorović izjavio je danas da je situacija u Nišu mirna, kao i da je nalaz studenta iz tog grada negativan. Govoreći o letovanju, kaže da treba da se putuje samo ako ste zdravi, ne samo u odnosu na ovaj virus, nego uopšte i dodao da će i u toku leta biti sporadičnih slučajeva.\n"Najosetljiviji treba i u ovim narednim danima, mesec dana, pa čak i leti, da se drže pravila distance, da masku nose kad uđu u neki zatvoren prostor, i u gužvi, to je neophodno. Čak i da nose rukavice", rekao je on za N1.\nKako je rekao, javnost mora da bude svesna da je virus i dalje prisutan.\n"Samo se smanjio broj osoba koje ga nose. Široko i dalje testiramo i veoma obimno sprovodimo takozvana rana epidemiološka istraživanja da bi na taj način mogli na vreme da otklonimo izvore infekcije. Mi smo još daleko od toga da kažemo biće nula novopozitivnih, to će sigurno trajati tokom celog juna meseca", kaže on.\nPrema njegovim rečima, stalno ima problem s mladim ljudima da se objasni.\n"Da oni moraju da paze na sebe, ali moraju da paze i na starije u domaćinstvu", kaže on.\nMišljenja je da je u Nišu mirna situacija.\n"Dobili smo rezultate, taj student je negativan u nalazu. Pored studentskih domova moramo da mislimo i na zdravstvene radnike, ti ljudi moraju raditi samo kad dobiju dva negativna nalaza, ali oni komuniciraju sa svojim porodicama, prijateljima, moraju se ponašati odgovorno. Previše je opuštanja, iako su mere ublažene", kaže Tiodorović.\nGovoreći o podacima o broju izlečenih, kaže da može samo da pretpostavi da se ti podaci centralizuju u Batutu.\n"Moje kolege koje kažu da tu ima i administrativnog, u pravu su, da li se baš ti podaci skupe za 24 sata, to je veliko pitanje. Drugi razlog je, što moramo da shvatimo, oni koje Crna Gora prihvata prijavljuju samo one sa kliničkom slikom", kaže on.\nPutovanje je rizik, moramo poštovati pravila\nKada uđemo u najtoplije mesece, kaže on, bićemo mnogo mirniji, ali to ne znači da neće biti novootkrivenih.\n"Najosetljiviji treba i u ovim narednim danima, mesec dana, pa čak i leti, da se drže pravila distance, da masku nose kad uđu u neki zatvoren prostor, i u gužvi, to je neophodno. Čak i da nose rukavice", kaže on.\nGovoreći o letovanju, kaže da treba da se putuje samo ako ste zdravi, ne samo u odnosu na ovaj virus, nego uopšte.\n"Putovanje je veliki rizik i boravak na moru, tamo treba da se ponašamo normalno, poštujemo pravila", kaže on.\nIstakao je da će i u toku leta biti sporadičnih slučajeva.


Kako kriminalci zarađuju milione od ''trojanizovanih'' aplikacija sa Google Play marketa\nMobilni telefoni, 14.02.2014, 07:47 AM\nStručnjaci Panda Labs-a upozorili su na prisustvo trojanizovanih Android aplikacija na Google Play marketu koje su do sada inficirale najmanje 300000 smart telefona i tablet uređaja, mada bi broj zaraženih uređaja mogao biti i daleko veći - i do 1200000.\nSporne aplikacije traže od korisnika da prihvate uslove servisa da bi mogli da vide sadržaj. Međutim, uslovi servisa su jedva vidljivi, napisani tako da su nečitljivi a pristajući na njih korisnici se saglašavaju na pretplatu kako bi mogli da imaju pristup sadržaju.\nBez znanja korisnika, aplikacija će broj telefona registrovati na premijum SMS servis. Servis zahteva potvrdu za aktivaciju, što znači da šalje SMS na registrovani broj telefona sa PIN kodom, koji treba da se unese da bi proces pretplate na servis bio završen. Aplikacija presreće SMS poruku sa PIN kodom i umesto korisnika dovršava celu proceduru. Ona uklanja obaveštenje i SMS poruku tako da se sve odvija bez znanja korisnika.\nZanimljivo je i kako aplikacija dobija broj telefona. Obično aplikacija uzima broj telefona sa SIM kartice, ali zbog bezbednosti mnogi provajderi ne čuvaju broj tamo. Zato aplikacija praktično krade broj telefona od jedne od najpopularnijih aplikacija u svetu - WhatsApp. Kada se WhatsApp prvi put pokrene, zahteva od korisnika da unese broj telefona.\nDve sporne aplikacije koje je su na Google Play otkrili stručnjaci Panada Labs dostupne su za preuzimanje od decembra prošle godine, a druge dve od januara, i do sada su zajedno preuzete 300000 do 1200000 puta.\nOd ovakvih aplikacija kriminalci zarađuju milione dolara. Od ove četiri aplikacije do sada su, prema procenama stručnjaka, kriminalci mogli da zarade između 6 i 24 miliona dolara.\nProblem nisu samo četiri sporne aplikacije na koje ukazuju iz Panda Labs. Problem je zapravo u tome što će se takve aplikacije pojavljivati i ubuduće a njihovo ponašanje neće biti ocenjeno kao maliciozno.\nBez obzira da li koristite neko sigurnosno rešenje za Android, uvek pažljivo proučite dozvole koje od vas traže aplikacije, a ako su među traženim dozvolama i dozvola za čitanje SMS poruka idozvola za povezivanje sa internetom - ako vam nisu stvarno potrebne takve aplikacije - nemojte ih instalirati, kažu iz Panda Labs.


Koji je to najbolji hotel na vodi u Beogradu? - City Magazin\nPlanirate boravak u Beogradu i interesuje vas koji je to najbolji hotel na vodi u Beogradu? Imajući na umu da naša glavna prestonica nudi izuzetno bogatu ponudu kada je smeštaj u pitanju, svako zaslužuje potpuni komfor i užitak tokom boravka u hotelu.\nPravo je vreme da udovoljite sebi i odaberete mesto za prave hedonističke trenutke – Joy 5 Hotel & Spa koji se nalazi na vodi. Zaplovite u čaroliju ovog ekskluzivnog hotela koji će vam priuštiti jedinstvene trenutke. Za potpuni užitak odaberite hotel čiji je cilj da svakog gosta u potpunosti zadovolji i učini boravak boravak nezaboravnim.\nHOTELI BEOGRAD NA VODI\nHotel Joy 5 Hotel & Spa\nHoteli Beograd na vodi izazivaju veliku pažnju i popularnost zbog posebnih hedonističkih trenutaka u kojima možete uživati. Ukoliko želite da odmorite uz čaroban pogled na reku, Joy 5 Hotel & Spa biće vaš idealan odabir za savršene trenutke. Novi hotel u Beogradu izazvao je veliku pažnju i doprineo da naša glavna prestonica bude bogatija za još jedan luskuzni hotel i to na samoj reci.\nU trenucima kada vam je potreban potpuni mir i intima, Joy 5 Hotel & Spa je mesto koje će vas inspirisati i učiniti da uživate u svakom trenutku.\nDoživite prijatne trenutke u magičnom ambijentu koji vas okružuje i budi kreativnost kod svakog gosta. Ukoliko ste maštali o odmoru gde vam je sve na dohvat ruke, Joy 5 Hotel & Spa ispuniće sva vaša očekivanja sa velikom željom da vam u potpunosti ugodi.\nZavirite u enterijer hotela Joy 5 Hotel & Spa koji odiše otmenošću i jedinstvenom dozom elegancije. Jedan od najboljih hotela na vodi ugostiće vas na poseban način gde ćete imati priliku da uživate u komforu i luksuzu koji dominira u svakoj smeštajnoj jedinici.\nJoy 5 Hotel & Spa pružiće vam više od običnog odmora i uživanja. Dizajniran po poslednjim standardima, ovo je hotel koji će učiniti vaš boravak nezaboravnim.\nOdaberite smeštaj za sebe i prepustite se lagodnosti koja vas očekuje u svakoj sobi ovog luksuznog hotela. U ponudi su dvokrevetne i trokrevetne sobe, kao i specijalno opremljeni apartmani za više ljudi. Svaka smeštajna jedinica dizajnirana je tako da odiše elegancijom, i svaki detalj osmišljen je sa posebnom pažnjom kako bi doprineo lepoti ambijenta.\nOni koji su imali priliku da borave u ovom hotelu, kažu da enterijer soba u hotelu Joy 5 zaista ostavlja bez daha. Upravo zbog toga ovo je hotel koji je postao najtraženiji hotel u Beogradu koji u poslednje vreme beleži izuzetno veliku posećenost.\nPored neverovatnog enterijera, pogled koji se pruža sa prozora svake sobe je nešto što se nikada ne zaboravlja. Na vašem dlanu nalazi se Kalemegdanska tvrđava, a vi imate priliku da uživate u pravoj magiji ovog predivnog grada i to iz savršenog ugla.\nSve sobe su odlično izolovane tako da možete uživati u dugim razgovorima sa vašim partnerom u bilo koje doba dana ili noći. Spoj tradicije i modernog učinio je da svaka smeštajna jedinica bude jedinstvena i očaravajuća. Za pravi užitak potrebno je samo da rezervišete sobu, sve ostalo prepustite ljubaznom osoblju koje će vam biti na raspolaganju u svakom trenutku.\nGarantujemo vam svežinu prostora, higijenu na visokom nivou i brzu uslugu u bilo kom trenutku. Ono što ne smemo izostaviti, jeste udobnost koja nema granice.\nNakon što jednom posetite popularni Joy 5 Hotel & Spa, budite sigurni da ćete nam se uvek rado vraćati kada ponovo poželite odmor i odličnu uslugu. Energija, komfor i prijatnost smeštajnih jedinica čine hotel toliko posebnim, a garantujemo vam pravi užitak i kada je hrana u pitanju.\nPored svakog detalja u sklopu hotela, menadžment hotela posvetio je posebnu pažnju i na gastonomske specijalitete koji će vas sigurno oboriti sa nogu.\nTakođe, učiniće sve da se osećate kao kod kuće i da uživate u sadržajima koji su vam na raspolaganju. Zahvaljujući enterijeru, mnogi posetioci rekli su da su upravo u hotelu Joy 5 & Spa pronašli inspiraciju koja im je bila neophodna. Nadamo se da ćete i vi pronaći svoj kutak uživanja kod nas koji će delovati pozitivno na vaš um i telo.\nPrethodni tekstKlub Up n down Beograd za super provod\nSledeći tekstSjajan petak u Drugoj kući


Vesti - Stranica 33 od 59 - E-reciklaža\nU organizaciji The European Society for Quality Research (ESQR), sa sedištem u Ženevi, u Briselu su, u nedelju, 1. juna, uručene nagrade firmama i institucijama iz celog sveta, za najbolju praksu i kvalitet rada.\nVoda se povlači sa poplavljenih gradova i sela, sledi čišćenje kuća, njihova dezinfekcija, ali i odvoženje pokućstva koje više nije za upotrebu. Učiniće to nadležne komunalne službe, a neupotrebljive elektronske i električne aparate najbolje je predati nama pošto se bavimo njihovom reciklažom.\nBiće poslata uputstva lokalnim samoupravama kako da se postupa sa otpadom koji se nagomilao usled velikih poplava, koje su proteklih dana zadesile Srbiju. Savetnik predsednika PKS za ekologiju Siniša Mitrović rekao je Tanjugu nakon sastanka sa predstavnicima reciklažnih firmi da je dogovoreno da se lokalnim samoupravama daju konkretne preporuke na\nNakon velike poplave u Srbiji ostaje problem kako se rešiti otpada koji je ostao na terenu. Reciklažna industrija i Odbor za zaštitu životne sredine u Privrednoj komori Srbije i Ministarsvo poljoprivrede pokrenuli su akciju ukanjanja otpada, posebno opasnog, u poplavljenim područjima.\nJugo Impex donirao kalorifere i pumpe ugroženima od poplave\nU okviru akcije koju je pokrenulo Udruženje reciklera Srbije Jugo Impex aktivno učestvuje u pružanju pomoći ugroženima od poplave.\nŽeljko Sertić oduševljen najnovijom tehnologijom\nPredsednik Privredne komore Srbije (PKS) Željko Sertić ocenio je danas da ne postoji važniji zadatak u Srbiji od povećanja privredne aktivnosti i stvaranja povoljnog privrednog ambijenta.\n« Prva«...1020...3132333435...4050...»Poslednja »


03-03-2020 16:58 Srbija Politika\n“Predsednik Srbije godinama unazad podržava Soroševu politiku otvorenih granica za migrante, jer je u izuzetno prijateljskim odnosima sa porodicom tog američkog milijardera”, izjavio je lider pokreta Dveri Boško Obradović.\nObradović kaže da dok na granici Turske i Grčke traje mali rat sa migrantima, dok sve države u okruženju u potpunosti zatvaraju svoje granice, jedino Srbija ne čini ništa po tom pitanju i sve naše granice su otvorene za protivzakoniti ulazak ilegalnih migranata.\nObradović tvrdi da se predsednik Vučić redovno sastaje sa sinom DŽordža Soroša - Aleksom, i da podržava Soroševu migrantsku politiku u zamenu za njihovu podršku i međunarodno lobiranje za opstanak na vlasti u Srbiji, saopšteno je iz pokreta Dveri.\nObradović naglašava da ovde nisu problem migrantske porodice koje beže sa ratom zahvaćenih područja i kojima treba pomoći, već vojno sposobni muškarci od 18-30 godina bez ikakvih ličnih dokumenata koji kršeći zakon ilegalno ulaze u Srbiju.\nLider Dveri smatra da je predsednik Vučić spreman "da zarad opstanka na vlasti trajno primi veliki broj migranata da bi se dodvorio Angeli Merkel i DŽordžu Sorošu."\nObradović tvrdi da predsednik Srbije smatra da je migrantska kriza šansa da popravimo naš natalitet, kao što je to uradila Nemačka i da će se do 2030. izjednačiti broj onih koji iz Srbije odlaze sa brojem migranata koji u Srbiju dolaze, što "znači da on planira naseljavanje Srbije sa najmanje 50.000 migranata godišnje koliko svake godine građana Srbije ode u inostranstvo".\nObradović smatra "da je predsednik SNS postao bezbednosna pretnja za Srbiju i da ga treba izolovati".\nOn je pozvao Vojsku Srbije i policiju da zaštite bezbednost građana Srbije i ne dozvole prelivanje migrantske krize u našu zemlju, jer smatra da Srbija nije Nemačka i da nema kapacitete da rešava ovu krizu i asimiluje toliko veliki broj migranata.\nObradović smatra da naša migrantska politika mora hitno da se menja i izjednači sa politikom članica EU iz Višegradske grupe (Mađarska, Češka, Poljska i Slovačka) koje strogo kontrolišu svoje državne granice i sprečavaju protivzakoniti ulazak ilegalnih migranata, navodi se u saopštenju.\nVulin: Vojska uz Vučića\nVojska Srbije čvrsto stoji uz svog vrhovnog komandanta Aleksandra Vučića i štiti ustavni poredak zemlje, izjavio je ministar odbrane Aleksandar Vulin reagujući na poziv lidera Dveri Boška Obradovića vojsci i policiji da preuzmu vlast u zemlji i zaštite granice od migranata.\nObradović je još 2015. godine lagao da je Srbiju naselilo 400.000 migranata i sada nastavlja da laže, naglasio je Vulin, koji je u Kraljevu obišao pripadnike 714. protivoklopne helikopterske eskadrile koji se obučavaju na helikopteru Mi-35 i kadete 41. klase Vojne akademije koji prolaze trenažni proces na helikoptetima HN-42/45.\nVučić je Srbiju zaštitio 2015. godine kada je migrantska kriza bila na vrhuncu, zaštitiće je i sada. Boško Obradović za poziv na oružanu pobunu bi morao da odgovara odmah, poručio je Vulin, saopštilo je Ministarstvo odbrane.\nVojska Srbije daleko je snažnija nego što je bila i zahvaljujući naporima predsednika Srbije Aleksandra Vučića, kao i ogromnom novcu koji se ulaže u nas, ali i istom takvom trudu svih pripadnika Vojske Srbije, bićemo samo još jači, rekao je Vulin.\nPročitajte OVDE kakav su incident napravili migranti na Novom Beogradu.\nBOŠKO TVRDI: Jorgovanka Tabaković i penzioner opljačkali državu za preko 10 miliona evra!\nFEJSBUK PLAČE OD SMEHA: Neverovatna fotografija policijskog auta na beogradskoj ulici (FOTO)\nDa li su se Vučić i Tači približili kritičnoj tački, posle razgovora u Vašingtonu?\nČITAKU: Nepoželjna sam, ali neću dozvoliti da postanem topovsko meso!\nVELJA ILIĆ GRMI: Mi smo potpuno medijski blokirani! Vučić ima svoju opoziciju, pošto se nas plaši\nKURTI U PANICI MOLI AMERIKU I EU ZA POMOĆ: Sprečite Beograd! Nećemo trpeti ovo "neprijateljsko delovanje"


Izetbegović pozdravio inicijativu za osnivanje predstavništva MAIB-a u BiH - Privredna štampa\nPredsjedavajući Predsjedništva Bosne i Hercegovine Bakir Izetbegović primio je delegaciju Međunarodne asocijacije islamskog biznisa MAIB.\nPredsjednik MAIB-a Marat Kabaev informirao je predsjedavajućeg Izetbegovića da je riječ o asocijaciji biznismena muslimana koja ima 31 predstavništvo u Rusiji, te predstavništva u Turskoj, Azerbejdžanu, Kazahstanu i Ujedinjenim Arapskim Emiratima.\nMAIB planira otvoriti predstavništvo u Bosni i Hercegovini, koje bi bilo poveznica sa ostatkom Evrope.\nU delegaciji MAIB-a bilo je niz istaknutih biznismena iz Rusije i Turske, koji su pokazali veliki interes za investiranje u Bosnu i Hercegovinu, prije svega u oblasti turizma, energetike, naftne i metalne industrije, te u proizvodnju hrane po halal standardima.\nO potencijalima koje Bosna i Hercegovina pruža inostranim investitorima, kao i o nizu konkretnih projekata, predstavnike MAIB-a informirao je premijer Federacije BiH Fadil Novalić.\nPredsjedavajući Izetbegović pozdravio je inicijativu za osnivanje predstavništva MAIB-a u Bosni i Hercegovini, izrazivši očekivanja da će to rezultirati konkretnim investicijama u BiH, kao i povezivanjem bh. kompanija s kompanijama iz Rusije i Turske – saopćila je Služba za odnose s javnošću Predsjedništvo BiH.\nZamjenik predsjedateljice Izaslanstva Parlamentarne skupštine Bosne i Hercegovine (PSBiH) u Parlamentarnoj skupštini Srednjoeuropske inicijative (PSSEI) Fehim Škaljić istaknuo je da…


Borci okupljeni ispred NSRS izviždali i Dragana Čovića (VIDEO) – Vijesti Online\nBorci okupljeni ispred NSRS izviždali i Dragana Čovića (VIDEO)\nby Vijesti Online 01/02/2022, 15:04 1.4k Views\nU toku je posebna sjednica Narodne skupštine Republike Srpske (NSRS) o političko-ekonomskoj situaciji u Bosni i Hercegovini, a na koju je stigao i lider HDZ-a Dragan Čović. Istovremeno, ispred NSRS su okupljeni i borci iz RS, koji su zvižducima i povicima ispratili njegov dolazak.\nUoči posebne sjednice Narodne skupštine Republike Srpske o ekonomsko-političkoj situaciji u Bosni i Hercegovini nekoliko desetina boraca održalo je protest.\nTraže da im se obrati predsjednik NSRS Nedeljko Čubrilović sa datumom posebne sjednice o položaju ove kategorije u Republici Srpskoj.\nUzvicima i uz zvižduke ispratili su dolazak svih političkih predstavnika u Narodnu Skupštinu RS, a izzviždan je i lider HDZ-a BiH i predsjedavajući Doma naroda Parlamentarne skupštine BiH Dragan Čović.\nBorci ispred NSRS izviždali i Dragana Čovića. pic.twitter.com/OZKoU8oB8c\n— Srpskainfo (@Srpska_info) February 1, 2022\n“Gospodine Čubriloviću, izađi ovdje i zakaži posebnu sjednicu jučer, nećemo se maknuti odavde. Sljedeći korak je da ostajemo ovdje dok se ne zakaže posebna sjednica. Kada se zakaže posebna sjednica isto dolazimo, ali ćemo doći u mnogo većem broju i nećemo se povući dok se naši zahtjevi ne ispune, sve do jednoga. Kad ostane posljednja tačka – ima da se ispuni i ona”, rekao je ovo bivši borac Vojske RS Branislav Vučić.\nUoči posebne sjednice NSRS o ekonomsko-političkoj situaciji u BiH, nekoliko desetina boraca održalo je protest. Traže da im se obrati predsjednik Nedeljko Čubrilović sa datumom posebne sjednice o položaju ove kategorije u RS. pic.twitter.com/5yMGLmxQhR


Turnir u Sarajevu | Streljacki Savez Crne Gore\nNajava-XIII kolo Kupa CG →\nObjavljeno April 8, 2019 autor Sscg\nAndjela u finalu turnira u Sarajevu,momci ekipno cetvrti\nNa medjunarodnom takmicenju u Sarajevu, `6.April`,koje se odrzava u gadjanju vazdusnom puskom , ekipa Crne Gore tradicionalno postize dobre rezultate . Tako je bilo i ovaj put,zahvaljujuci Andjeli Milickovic i momcima u ekipnoj konkurenciji.\nAndjela je do finalnog raspucavanja bila sesta sa pogodjenih 611,0 , da bi u finalu sa 179,9 osvojila peto mjesto.Beba Dabetic pokazuje da je na dobrom putu,bila je deveta sa 609,0 bodova.Djevojke ekipno pete,s tim sto je treca u ekipi bila mlada Remka Ramusovic, kojoj je ovo prvo takmicenje na medjunarodnoj sceni,pa rezultat nije bio u prvom planu.\nMomci su u pojedinacnoj konkurenciji bili skromni -Miljan Devic 610,2,Tomovic (607,7,)i Obradovic (601,1) nesto slabiji.To je ipak bilo dovoljno za ekipno cetvrto mjesto i 1819 bodova.Andjela i Nemanja su se dan prije oprobali u konkurenciji mjesovitih parova .\nPrvi put je na velikom takmicenju ucestvovalo nekoliko strijelaca iz Berana i Kolasina.Utisak je da je mladim strijelcima neophodno sto vise ovakvih takmicenja kako bi se na najbolji nacin pripremili za neumoljivu medjunarodnu konkurenciju.Turnir Sarajevo


Agresija na BiH | Novi.ba\nREAKCIJA MLADENA IVANIĆA: Ovo moj lični uspjeh, niko ne može privatizirati BiH\nIvanić je rekao da samo argumentima, činjenicama i dokazima se može pobjediti politički pritisak i da je ovo pobjeda “dejtonske BiH”.\nIVANIĆ PRIJETI: Neću preći preko ovoga, jedino je moje pismo iz Haga bilo otvoreno\nMoje pismo jedino je bilo otvoreno, a pisma Bakiru Izetbegoviću i Draganu Čoviću su bila zatvorena. Eto do čega dovodi paralelizam, rekao je Ivanić\nŽeljin ponos odolio svim neprilikama i danas slavi 63. rođendan\n13. septembra 1972. godine jedan od najboljih i najtrofejnijih bh. klubova, fudbalski klub "Željezničar", nastupio je prvi put u svojoj historiji u najvećem klupskom takmičenju Evrope, tadašnjem Ku...\nZločinac, a ne heroj! (II)\nNovi.ba donosi seriju tekstova o Slobodanu Miloševiću, njegovim krvavim pohodima i zločinačkim naumima koji stručno, analitično i kirurški precizno pokazuju bit Miloševićeve ere s kraja osamdesetih...\nRatko Mladić na samrti\nBivšem komandantu Glavnog štaba Vojske RS zdravstveno stanje se ozbiljno pogoršalo, a prijeti mu i opasnost od moždanog udara, prenosi srbijanski "Alo". Mladićev sin Darko potvrdio je da je nje...\nSamo jedna konačna presuda za masakr na Markalama\nPorodice žrtava, građani Sarajeva te predstavnici vlasti će se u nedjelju prisjetiti drugog masakra na pijaci Markale, u kojem je prije 21 godinu stradalo na desetine ljudi. Pokušavajući razmije...\nPreminuo general Stjepan Šiber\nHeroj odbrane Sarajeva, general Armije Republike Bosne i Hercegovine Stjepan Šiber, preminuo je danas u Sarajevu. Stjepan Šiber rođen je 20. juna 1938. godine u Gradačcu, gdje je završio osnovnu...\nHrvatski general Pavao Miljavac: Vlasti u Sarajevu me terete za 'agresiju na BiH', kakav apsurd!\n“Od optužnica iz Srbije još su opasnije optužnice iz Sarajeva protiv pripadnika HV-a i HVO-a. Ima ih više od 900. Na njima sam i ja i još pet-šest hrvatskih generala”, otkriva u velikom intervjuu G...


Kim Džong Un otpustio visoke vojne zvaničnike\nBeta\t 28. avgusta 2015. 09:20\nLider Severne Koreje Kim Džong Un otpustio je nekoliko visokih vojnih zvaničnika, javila je danas državna novinska agencija KCNA, posle sporazuma Pjongjanga i Seula kojim su smirene tenzije koje su pretile da prerastu u oružani sukob.\nKim je na sastanku Centralne vojne komisije Radničke partije Koreje pohvalio sporazum sa Seulom kao “ključni događaj” koji je “katastrofalne” međukorejske odnose vratio na put pomirenja.\nKim je, takođe, otpustio članove Centralne vojne komisije, koja je bila zadužena za rešavanje najnovije krize sa Seulom, ali agencija KCNA ne precizira koliko je zvaničnika otpušteno niti razlog takve mere.\nAgencija navodi da taj potez ukazuje da Kim smatra otpuštene zvaničnike odgovornim što je sukob skoro izmakao kontroli jer su podcenili odgovor Seula na eksplozije mina.\nOdnosi dva suseda su se zaoštrili posle eksplozije mina u pograničnom području, kada su povređena dva južnkorejska vojnika, posle čega je Seul, posle 11 godina, ponovo počeo da emituje neprijateljsku propagandu sa zvučnika na granici.\nPjongjang je pretio da će bombaradovati njihove zvučnike, a Kim je vojsci naredio da bude u punoj borbenoj gotovosti.\nZatim su dve zemlje, kako je javio Seul, razmenile artiljerijsku vatru.\nSeul i Pjongjang su u ponedeljak, posle maratonskih pregovora, postigle sporazum kojim je Severna Koreja pristala da izrazi žaljenje što su južnokorejski vojnici povređeni u eksplozijama mina, a Južna Koreja se obavezala da ukloni zvučnike.\nPosledice uragana: Ekstremno opasno, pukla brana – počinje evakuacija 70.000…\nU Portoriku evakuacija oko 70.000 ljudi zbog oštećenja na…\nLavrov: Odnosi Rusije i SAD pogoršani zbog Obamine…


Najveća isporuka građevinskih kamiona u 2020\nLotex Group iz Beograda, čija je delatnost niskogradnja - projektovanje i proizvodnju standardnih i specijalizovanih građevinskih konstrukcija, preuzela je i u eksploataciju uključila 15 kamiona iz familije FMX, što je najveća pojedinačna isporuka Volvo građevinskih vozila u Srbiji u 2020. godini.\nNovi kupac se opredelio za 12 četvoroosovinskih vozila FMX 84R s kiper nadgradnjama zapremine tovarnog sanduka 20 m3, dva troosovinska vozila FMX 64R s kiper tovarnim sanducima zapremine 13 m3 i za jedan troosovinski tegljač FMX 64T. Za četvorosovinske kipere nadgradnje je isporučila poljska kompanija KH-KIPPER, a za troosovinske kipere srpska kompanija FILD. Kupac proučava ponudu za zaključivanje nekog od Volvo servisnih ugovora.\nLotex Group, osnovana 2017. godine, opredelila se da inicijalnu, početnu nabavku vozila za sopstveni vozni park čine samo Volvo kamioni, tako da trenutnu prevoznu flotu čini samo 15 novonabavljenih Volvoa iz familije FMX. Sva vozila su finansirana posredstvom Volvo Financial Services.\nNa referentnoj listi objekata koje je izgradila ili u njihovoj izgradnji učestvovala Lotex Group su proizvodne-industrijske hale, sportski i rekreacioni centri, stambene i zgrade druge namene, pretežno u glavnom gradu Srbije, Beogradu i njegovoj široj okolini. Lotex Group je angažovana i na izgradnji velikih infrastrukturnih objekata u Srbiji.


Građani u FBiH i RS-u u 2018. godini naplatili više od 17 miliona KM od povrata poreza – Biznis.ba\nNaslovnaBiHGrađani u FBiH i RS-u u 2018. godini naplatili više od 17 miliona KM od povrata poreza\nobjavljeno 08. feb 2019. u 08:46\nStanovnici u Federaciji Bosne i Hercegovine i Republici Srpskoj u 2018. godini naplatili su 17.020.097 KM od povrata poreza po raznim osnovama, saznajemo iz entitetskih poreznih uprava.\nPorezna uprava Federacije BiH u 2018. godini zaprimila je ukupno 99.357 godišnjih prijava poreza na dohodak. Građanima je dostavljeno 15.791 rješenje o povratu poreza na dohodak s ukupnim iznosom od 3.320.097 KM za povrat poreza na dohodak.\nPrema podacima Poreske uprave Republike Srpske, 71.146 poreskih obveznika u RS-u je u 2018. godini koristilo poresku karticu.\n“Povrat poreza je deset posto od ukupne poreske osnovice i on iznosi 13,7 miliona KM, što predstavlja novac koji je vraćen poreskim obveznicima na osnovu toga što ispunjavaju uslove za izdavanje poreske kartice po nekom od osnova”, kazali su nam iz Poreske uprave RS-a.\nInače, podaci Poreske uprave RS pokazuju da je najveći iznos povrata poreza ostvaren za kategoriju izdržavanih članova porodice, i to ukupno 12,9 miliona KM. Po osnovu stambenog kredita, poreskim obveznicima u RS-u vraćeno je 767.000 KM, po osnovu uplate doprinosa za dobrovoljno penzijsko osiguranje vraćeno je 18.500 KM, dok su poreskim obveznicima vraćene 22.500 KM po osnovu uplata premija životnog osiguranja.\nPravo na povrat poreza na dohodak propisano je Zakonom o porezu na dohodak FBiH te istim zakonom u RS-u koji su u primjeni već desetak godina.\nS obzirom na to da građani BiH nerijetko zanemare svoje pravo na povrat poreza na dohodak i obavezu podnošenja prijave poreza na dohodak, Porezna uprava Federacije BiH je u prethodnom periodu više puta informisala javnost.\n“Pravo na povrat poreza na dohodak mogu ostvariti porezni obveznici, to jest građani koji podnesu godišnju prijavu poreza na dohodak s priloženom dokumentacijom kojom dokazuju da imaju pravo na povrat poreza na dohodak. Rok za podnošenje godišnje prijave poreza na dohodak za 2018. godinu je 31. mart ove godine. S obzirom na to da je 31. mart 2019. godine nedelja, to jest neradni dan, krajnji rok za podnošenje godišnje prijave poreza na dohodak za 2018. godinu je 1. april 2019. godine”, pojašnjavaju iz Porezne uprave Federacije BiH.\nPoreski obveznici u RS-u kojima je izdata poreska kartica, a kod kojih je došlo do promjene obima prava na umanjenje poreske osnovice poreza na dohodak u odnosu na 2018. godinu, mogli su najkasnije do 31. decembra 2018. godine podnijeti Zahtjev za izdavanje poreske kartice.\nPoreskim obveznicima koji nakon 31. decembra 2018. godine podnesu Zahtjev za izdavanje poreske kartice za 2019. godinu, poreska kartica se izdaje za poreski period koji počinje prvog dana narednog mjeseca u odnosu na mjesec podnošenja zahtjeva.\n“Naglašavamo da poreski obveznici koji su u toku 2018. godine ostvarivali pravo na povrat poreza, samo po osnovu izdržavanih članova uže porodice, a kod kojih nema promjena u obimu prava na umanjenje poreske osnovice, ne moraju podnositi Zahtjev za izdavanje poreske kartice za 2019. godinu”, dodaju iz Poreske uprave RS-a.\nKo može ostvariti pravo na povrat poreza?\nUkoliko je porezni obveznik u toku jednog poreznog perioda na ime akontacije poreza na dohodak uplatio iznos koji je veći od iznosa godišnjeg poreza iskazanog u poreznoj prijavi, višak uplaćenog iznosa Porezna uprava usmjerit će za plaćanje dospjelih poreza po drugim osnovama.\nDakle, ukoliko je iznos konačne porezne obaveze po godišnjoj prijavi poreza na dohodak manji od iznosa uplaćenih akontacija poreza u toku poreznog perioda, porezni obveznik može ostvariti pravo na povrat viška uplaćenog poreza na dohodak.\nPorezni obveznici mogu podnijeti godišnju prijavu poreza na dohodak i po osnovu neiskorištenih osnovnih ličnih odbitaka u toku poreznog perioda te korištenja dodatnih ličnih odbitaka po godišnjoj poreznoj prijavi i to po osnovu troškova liječenja, nabavki lijekova na recept i ortopedskih pomagala te plaćene kamate na kredit kojim se prvi put rješava stambeno pitanje.\nPodsjećamo, za nepodnošenje godišnje prijave poreza na dohodak u propisanom roku za fizičku osobu propisana je novčana kazna u iznosu od 2.000 do 20.000 KM.


Nekada je nastupao za Mančester Junajted, sada bez kluba - Sportske novosti\nNaslovna Fudbal Novosti Fudbal Nekada je nastupao za Mančester Junajted, sada bez kluba\nNekada je nastupao za Mančester Junajted, sada bez kluba\nNekadašnji italijanski reprezentativac, Đuzepe Rosi zbog brojnih problema sa povredama nije ostvario karijeru kakva mu se predviđala na samom početku, kada je važio za jednog od najtalentovanijih napadača na svetu.\nSada, 31-godišnji Italijan koji je između ostalog tokom svoje karijere igrao i u redovima engleskog velikana Mančester Junajteda, trenutno je bez kluba.\n“Moram da budem strpljiv i da čekam da dođe prava prilika, jer trenutno nije sve u mojim rukama. Moram da se pomirim sa činjenicom da brojni klubovi imaju po 25 registrovanih igrača i da ne mogu trenutno da nađem tim. Vratio sam se nakon povreda i spreman sam da zaigram ponovo. Ne tražim petogodišnje ugovore niti milione eura, samo želim da pokažem da sam još uvek dobar fudbaler”, kazao je Rosi.\nPrethodni tekstTiket dana – 21. novembar 2018.\nSledeći tekstDobio prvo isključenje u karijeri i srušio kladioničare!


Na crnom spisku Evropske unije se našao zamjenik ministra energetike Andrej Čemezov. Ranije su mediji saopštili da će EU donijeti odluku o sankcijama Moskvi zbog situacije oko "Simensa". Kremlj je odbio da komentariše ove navode.\nProšle nedjelje je saopšteno da EU planira da usvoji prošireni spisak sankcija Rusiji zbog tog skandala. Njemački koncern "Simens" saopštio je ranije da su sve četiri njegove turbine namijenjene za projekat u Tamanju isporučene na Krim nezakonito.\nTraktorom uletio u kafanu


Vuletić (GDF): Vojna vežba sa Belorusijom i Rusijom nedoslednost politike Srbije\nBeta 15. juna 2021. 18:25\nPredsednik Gradjanskog demokratskog foruma (GDF) Zoran Vuletić izjavio je danas da najava vlasti da će predstavnici Vojske Srbije učestvovati u vojnoj vežbi „Slovensko bratstvo“ sa Belorusijom i Rusijom, predstavlja još jednu nedoslednost spoljne i bezbednosne politike Srbije.\n„Za razliku od prošle godine kada smo se nekako uzdržali od zajedničkih vojnih aktivnosti, a zatim se izvinjavali Lukašenku i naša vlast višestruko demonstrirala žaljenje zbog izostanka u vežbama, sada je učinjen gest koji je direktno suprotan zvaničnim opredeljenjima za stabilnost u regionu i vojnu neutralnost Srbije“, ocenio je Vuletić u saopštenju.\nPrema njegovim rečima, činjenica da ovakva najava dolazi upravo u trenutku kada se sa predstavnicima Kosova, a uz prisustvo evropskih lidera i američkog predsednika Bajdena razgovara o odnosima Beograda i Prištine, jasna je naznaka da se i ovoga puta jedno saopštava a drugo radi.\n„Smatramo da državama koje su pokazale da nemaju dovoljno demokratskih kapaciteta ni unutar sebe ni u medjunarodnim odnosima ne treba pružati podršku takvim oblicima saradnje kao što su zajedičke vojne vežbe i bezbednosne aktivnosti. To je takodje, otklon od puta ka evrointegracijama i udaljavanje Srbije od doslednog rešavanja bolnih pitanja zaostalih iz bliže prošlosti“, naveo je Vuletić.


Đorđe Topolović, košarkaško čudo iz Banjaluke :: Dešavanja u Bijeljini ::\nĐorđe Topolović, košarkaško čudo iz Banjaluke\nĐorđe Topolović, mladi košarkaš iz Nove Topole, mjesta u blizini Banjaluke, na prethodnom kvalifikacionom turniru Eurolige u Beogradu, igrajući za sarajevski klub "Spars" izabran je među pet najboljih igrača turnira.\n"Osjećaj je sjajan. Mislim da je to veliki uspjeh i na tom turniru ostvario sam najbolje rezultate koje sam mogao", rekao je Topolović na jednom od treninga u banjalučkom Košarkaškom klubu "Rookie".\nLjubav prema košarci usadio mu je otac Goran Topolović koji ga je kada je imao šest godina odveo na prvi trening u "Igokeu" iz Aleksandrovca. U ovom sportu najviše mu se sviđa sjajna atmosfera, kao želja za pobjedom koju osjeća na svim utakmicama.\n"U košarci je najbitnija zabava i ostvarivanje što boljih rezultata", kaže Topolović.\nReprezentativac Bosne i Hercegovine trenutno igra za "Rookie", klub koji se plasirano na poluzavršne turnire Republike Srpske i BiH.\n"Mi smo završna juniorska generacija, na ljeto poslije odrađenih obaveza u reprezentaciji vjerovatno ću preći u neki drugi klub", kazao je Topolović.\nZa uslove u kojima stastavaju mladi sportisti kaže da nisu loši, jer često pomognu Gradska uprava i Ministarstvo porodice, omladine i sporta RS.\n"Najbitnije je da se radi. I u maloj dvorani, u lošim uslovima, ako radite dovoljno, postići ćete rezultate", smatra ovaj mladi košarkaš.\nTrenutno Topolović učestvuje na Šestoaprilskom turniru u košarci gdje se, pored reprezentacije BiH, takmiče i košarkaši Kantona Sarajevo, Makedonije i Crne Gore.\n"Igrati za reprezentaciju je najveća čast koju može doživjeti jedan sportista", kaže on.\nIzuzetno je zadovoljan interesom publike za košarku.\n"Naše su utakmice dobro popraćene, a mi smo, ajmo reći, amaterski klub koji ima samo juniorske kategorije i opet ima dosta ljudi koji prati naše utakmice", rekao je on.\nNa pitanje gdje bi volio da zaigra u seniorskoj konkurenciji, rekao je da je svima je najveća želja da igraju u NBA, ali da za to baš morate biti odabrani, jedan u generaciji.\n"Volio bih jednog dana da zaigram u Euroligi", rekao je on i dodao da je siguran da se do velikih klubova može doći ukoliko se radi ispravno i naporno.\nNaglašava da se ranije u klubovima mnogo bolje radilo s mladim sportistima, a sada je ostalo samo par klubova koji posvećuju pažnju talentima. Prema njegovim riječima, "Igokea" uzima najviše talentovanih igrača, a sličan posao rade i kubovi "Budućnost" iz Bijeljine i Trebinje.\nUčenik je trećeg razreda Ekonomske škole u Banjaluci, a poslije uspjeha koji je ostvario u Beogradu profesori su još toleranniji, iako i inače imaju razumijevanja za mlade sportiste.\nDarko Regoda, direktor i trener Košarkaškog kluba "Rookie" kaže da je do sadašnjih rezultata Đorđa doveo četverogodišnji rad u ovom klubu.\n"Izbor u pet najboljih igrača na turniru je samo kruna i Đorđe se neće zaustaviti na tome. Mi želimo i vjerujemo da će postići još mnogo uspjeha i da će zaigrati u ozbiljnom klubu i u seniorskoj košarci. Ima još jedan staž juniorski, poslije toga ide i senorska košarka i nadam se da će i tu postizati zapažene rezultate", rekao je Regoda.\nObjasnio je da je ovaj klub posvećen radu s mladim kako bi "izbrusili talente" do senirskog nivoa, odnosno ozbiljnijeg kluba koji igra viši rang košarke.\n"Najteži je prelaz između juniorske i seoniorske košarke. Ali, ako je neko talenat i ako želi, on će i da uspije. Normalno, prije svega naše je da usmjerimo, da pružimo maksimalnu podršku, ali i do igrača je. On mora biti svjestan da je to mukotrpan rad, da rezultati ne dolaze odmah. Nekad prije - nekad kasnije, ali rad se uvijek na kraju isplati", dodao je Regoda.


Udruženje "Zeleni zid" pokrenulo peticiju da Durlan dobije svoj park\nUdruženje „Zeleni zid“ pokrenulo peticiju da Durlan dobije svoj park\nSvi koji žele da podrže inicijativu udruženja da međublokovska površina u Knjaževačkoj postane Durlanski park, mogu to učini potpisivanjem peticije koju je pokrenulo udruženje „Zeleni zid Niš“. Peticija je dostupna svakog dana u onlajn formatu, a svi koji žele da je potpišu lično mogu to učiniti sledeće subote od 11 do 13 sati u Knjaževačkoj.\nIdeja da međublokovska površina od broja 120 do broja 140 u Knjaževačkoj dobije status zvaničnog javnog gradskog parka rodila se onog trenutka kada su zelenu površinu ispred zgrada zauzeli podzemni kontejneri. Ovo je, kaže Marija Peternel iz „Zelenog zida“, narušilo i taj mali prostor sa travom u čijoj neposrednoj bilizini se nalazi mobilijar.\n„Pokrenuli smo inicijativu jer nas je epidemija korone upravo uputila tu na taj jedini prostor ispred naše zgrade, na tu jedinu zelenu površinu. Shvatili smo da nemamo park u čitavom naselju, da nema nijednog jedinog parka, iako u našoj ulici postoji i obdanište i osnovna škola. Iskreno se nadamo da će nadležni odgovoriti na našu inicijativu“, kaže Peternel.\n„Znamo da u našem gradu ima jako malo parkova, da je Niš jedan od najzagađenijih gradova što se tiče vazduha, da dišemo jako zagađen vazduh, što utiče na naše zdravlje. Ono što mi kao stanari ovog dela naselja želimo je da ove zelene površine opstanu, da budu održavane, da ih uređuju redovno, da bude manje otpada na njemu, da se stanari ponašaju odgovornije prema svojoj okolini, i da svi zajedno partnerski učinimo sve da naš budući gradski park bude prostor zdrav za sve nas“, ističe Peternel.\nVeliko interesovanje za potpisivanje peticije\n„Bilo nam je bitno da čujemo šta misle o svim tim problemima, da li žele park, i zaista su rezultati sjajni. Prošlog vikenda smo sa eko aktivistima, sa „Eko gerilom“ i aktivistima „Zelenog ključa“, čistili čitav ovaj potez od otpada. Još jednu takvu akciju ćemo organizovati za kraj sa našim komšijama koji su nas podržali u prethodnoj akciji, prekoputa u Knjaževačkoj. Iskreno se nadam da će ovakvih građanskih inicijativa biti što više i da će građani shvatiti da mogu javno da iskažu svoje potrebe koje utiči na njihov kvalitet života neposredno i da će njihova ekološka svest biti na malo više nivou“, dodaje Peternel.\nOnlajn peticiju možete potpisati na ovom linku, a ukoliko želite da potpišete lično to možete učiniti 29. maja od 11 do 13 sati kod AS trgovine u Knjaževačkoj ulici u Nišu.\nPrethodni tekstMonodrama Nebojše Dugalića na sceni NKC-a: Ispovest Karamazova\nSledeći tekstNiš očima turiste: Posmatrajte svoj grad kroz naočare klasične muzike


Opština demantuje tvrdnju da slijedi uništavanje parka "Sunce" - Citaj Filter\nOpština demantuje tvrdnju da slijedi uništavanje parka “Sunce”\nOpštinska uprava opštine Istočno Novo Sarajevo, demantuje neistinite izjave pojedinaca i grupa koji pokušavaju podmetnuti tezu, da nam slijedi uništavanje parka „Sunce“ i postojećeg zelenila u njemu.\nNedavno usvojene izmjene Regulacionog plana “Centar 1” dostupne su svakom zainteresovanom sugrađaninu naše opštine, i predstavljaju dovoljnu osnovu za naš demanti. Sve ostale kvalifikacije sa kojima se ovih dana izlazi u javnost, nažalost, predstavljaju samo uvod u političku borbu koja se priprema za predstojeće lokalne izbore.\nOpštinska uprava opštine Istočno Novo Sarajevo neće ulaziti u takvu vrstu konfrontacije koja pokušava da se stvori neistinitim tvrdnjama.\nNasuprot tome, Opštinska uprava u kontinuitetu ulaže sredstva u unapređenje bezbjednosti i zaštitu ovog parka, kroz postavljanje nove savremene LED rasvjete i zamjene postojećih kugli, koje je nemar pojedinaca uništavao.\nTakođe, preduzeće „Vodovod i kanalizacija“ a.d. Istočno Novo Sarajevo uskoro će izvršiti rekonstrukciju postojeće javne česme u parku „Sunce“, a Opštinska uprava postaviće bistu narodnom heroju Slobodanu Principu – Selji, kao znak sjećanja na naziv kasarne JNA, na kojoj je ovaj dio opštine nastao.\nPrethodna PALE: Postavljen tunel za dezinfekciju\nSledeća Višković i Šešlija: Mobilni rendgen uskoro u Bolnici “Srbija”


Back TURIZAM TURISTIČKE ORGANIZACIJE Stara Pazova u maniru svetskih craft festivala\nčetvrtak, 01 avgust 2019 19:52\nPo rečima direktorice Turističke organizacije opštine Stara Pazova, Dragane Zorić, prirodno je da Stara Pazova kao jedna od najrazvijenijih opština, poznata po razvijenoj privredi, bude domaćin jednoj ovakvoj manifestaciji. Smatra da je ovo jedan od načina afirmacije „kućnog pivarstva“ i želja organizatora je da se nađe u trendu i da svoj doprinos jednoj od najbrže rastućih privrednih grana u svetu - proizvodnji zanatskog piva. Ono što je još bolja vest je da se ovih dana očekuje se otvaranje prve craft pivare u Starim Banovcima, opština Stara Pazova.\nOna je istakla da je festival zapravo velika uvertira za dešavanja 30. i 31. avgusta, povodom najveće opštinske manifestavije „Gastro Srem 2019“. Za tu priliku ekskluzivno za portal TOPSRBIJA najavila je izlaganje jednog od četiri primerka najmanjeg kuvara na svetu, veličine 2x2 cm, u prostorijama Narodne biblioteke Dositej Obradović“ Stara Pazova.\nIako neduge tradicije, ove godine biće održan po četvrti put, „Gastro Srem“ je svojom širokom ponudom specijaliteta ovog podneblja prerastao u jedinstvenu manifestaciju koja kroz bogatu gastronomsku, kulturnu, turističku i edukativnu ponudu miri staro sa novim.\n- Na ovoj manifestaciji mi se dičimo bogatom gastronomijom koja je oličenje Srema i zaista se na njoj vidi da mi imamo šta da ponudimo. „Gastro Srem“ i druge manifestacije su i povod da reprezentujemo vredno kulturno istorijsko nasleđe Srema. Kvalitetni smeštajni kapaciteti i povećan broj ležajeva u poslednje vreme omogućuje i povećanje broja noćenja svih onih koji osim događanja na centralnom gradskom trgu žele da posete naše galerije i muzeje, onih koji opštinu Staru Pazovu, smeštenu između dva velika grada, Beograda i Novog Sada, prepoznaju kao idealnu turističku destinaciju - kaže Dragana Zorić.\nU opštini Stara Pazova organizuje se 12 manifestacija. Gotovo u svakom selu ima neki zanimljiv događaj, a tradicija je na strani fijakerijada u Starim Banovcima, posebno u Surduku, gde će krajem septembra ove godine, u organizaciji Konjičkog kluba „Conversano" iz Surduka, biti održana po 26 put.\nViše fotografija možete da pogledate na našoj Facebook stranici: https://www.facebook.com/topserbia/media_set?set=a.2814710205209121&type=3


Susret Đurović – Gulijev – СНП\nSusret Đurović – Gulijev\nНема коментара на Susret Đurović – Gulijev\nPredsjednica Skupštine Crne Gore Danijela Đurović sastala se danas sa Azajem Gulijevim, specijalnim predstavnikom za Jugoistočnu Evropu i potpredsjednikom Parlamentarne skupštine OEBS-a.\nU razgovoru sa delegacijom OEBS-a, predsjednica Đurović je navela da je OEBS prepoznat kao važan strateški partner u učvršćivanju mira, demokratije i bezbjednosti u regionu, akcentujući značajnu podršku u sprovođenju reformi i daljem jačanju demokratskog razvoja, unapređenju crnogorskog izbornog sistema i jačanju parlamentarnih kapaciteta. U tom kontekstu, predsjednica je naglasila da su za Crnu Goru veoma važni izvještaji posmatračkih misija OEBS/ODIHR-a i da preporuke iz ovih izvještaja predstavljaju svojevrsne smjernice za dalje unapređenje demokratije, vladavine prava i organizacije izbora u našoj zemlji.\nPredsjednica je pozdravila i doprinos Misije OEBS-a u domenu jačanja Odbora za rodnu ravnopravnost, kao i na polju jačanja i izgradnje rodno senzitivnog budžetiranja, što je jedna od važnijih stvari za Skupštinu Crne Gore. Ona je kazala da su parlamentarni izbori 2020. godine protekli u demokratskoj atmosferi, te da je mirna tranzicija vlasti bila dobar pokazatelj demokratskog sazrijevanja naše države. Predsjednica je navela da je ključan faktor za konstituisanje nove parlamentarne većine bio zastoj u reformama, pa je koncipiranje novih modaliteta saradnje bilo neophodno kako bi se dinamizirale reforme na putu ka EU.\nU svjetlu aktuelnih dešavanja u zemlji, predsjednica je upoznala sagovornike sa promjenama u Tužilaštvu, konstatujući da su određeni pomaci već vidljivi. Takođe, ona je istakla da postoje ograničeni kapaciteti u dijelu rada Ustavnog suda, kao i da je potrebno što skorije otvaranje dijaloga u vezi sa izborom novih članova Sudskog savjeta. Predsjednica je posebno akcentovala potrebu trajnog rješavanja pitanja VDT-a i SDT-a, u čemu će kvalitetan i širok politički dijalog biti od velikog značaja.\nU smislu međunarodnih odnosa, predsjednica je navela da regionalna saradnja predstavlja važnu komponentu crnogorske spoljne politike, te da se kontinuirana privrženost razvoju dobrosusjedskih odnosa ogleda kroz aktivno učešće u regionalnim organizacijama i inicijativama. Na sastanku je bilo riječi i o pitanju Ukrajine i u tom dijelu ona je ocijenila da Crna Gora ima jasno usklađenu spoljnu politiku sa Evropskom unijom, te da će Skupština nastaviti da slijedi dosadašnji kurs.\nGovoreći o toj temi, predsjednica je ukazala na činjenicu da će ratna dešavanja ostaviti posljedice na crnogorsku turističku sezonu s obzirom da veliki broj naših turista dolazi upravo iz Ukrajine i Ruske Federacije, ali je izrazila nadu i da će se otvoriti nova turistička tržišta, te da će se jako partnerstvo sa EU efektuirati i kroz podršku promociji crnogorskog turizma.\nUz osvrt na odličnu saradnju Skupštine Crne Gore sa OEBS-om i njegovim strukturama, predsjednica Skupštine je izrazila nadu da će OEBS nastaviti da pruža podršku Crnoj Gori u sprovođenju ključnih reformi. Ona je ponovila snažnu predanost Crne Gore otvorenom, inkluzivnom i konstruktivnom dijalogu sa svim akterima na nacionalnom i međunarodnom nivou i istakla da će država tome posvetiti punu pažnju.\nTokom sadržajnog razgovora, specijalni predstavnik za Jugoistočnu Evropu Gulijev je iskazao zadovoljstvo činjenicom da sa predsjednicom Skupštine razgovara o pitanjima od zajedničkog interesa, navodeći da je njegova posjeta regionu prilika da se i direktno upozna sa aktuelnim političkim kontekstom u našoj državi. Potpredsjednik PS OEBS-a je naveo da se Crna Gora nalazi u izazovnom trenutku i izrazio čvrsto uvjerenje da se kreće u dobrom smjeru. On je iskazao posebno interesovanje za pitanje reforme izbornog zakonodavstva, reformi u pravosuđu, borbe protiv kriminala i korupcije, kao i o mehanizmima pomoću kojih Misija OEBS-a u Crnoj Gori može doprinijeti sveukupnom političkom dijalogu.\nSastanku je prisustvovao i šef Misije OEBS-a u Beču, Nj.E. Veselin Šuković, i šefica Misije OEBS-a u Crnoj Gori, Nj.E. Dominik Vag.\n← Vojinović: Apsolutni prioritet je pronalazak rješenja za poboljšanje statusa prosvjetnih radnika → Predsjednica Skupštine razgovarala sa ambasadorom Republike Italije


PCVesti - Prvi mobilni telefon sa ekranom osetljivim na dodir sa Android platformom u Srbiji\nTanak i lagan smart telefon sa intuitivnim interfejsom i ekstenzivnim internet i multimedijalnim funkcijama. Postojeće aplikacije obuhvataju sledeće usluge: Google Search, and Gmail, kao i Google Talk i Kalendar. HTC Magic može da se nabavi u odabranim Vipovim prodajnim centrima u Beogradu, Novom Sadu, Kragujevcu i Nišu.\nBeograd, 23. jul, 2009 – ‚‚Veoma smo ponosni što smo prvi mobilni operater koji u Srbiju donosi mobilni telefon sa Android platformom,’’ kaže Aleksander Šperl, predsednik Upravnog odbora Vip mobile. ,,Siguran sam da će Vipovi korisnici biti veoma zadovoljni internet i multimedijalnim iskustvom koje pruža moćni HTC Magic sa uslugama kao što je Google Search. HTC će u potpunosti zadovoljiti komunikacijske i multimedijalne potrebe kompanija i pojedinaca, ’’ dodao je Šperl.\nGrađani Srbije su zadovoljni što među prvima u regionu imaju priliku da koriste HTC Magic, koji se može nabaviti samo u Vipu. Juče i jutros u odabranim Vipovim centrima u Beogradu, Novom Sadu, Kragujevcu i Nišu, zabeleženo je veliko interesovanje ljudi koji su želeli da saznaju zbog čega je ovaj smart telefon na Android platformi toliko poseban.\nTelefon je dostupan po ceni već od 19.999 dinara u Postpejd tarifi 1800 uz koju se dobija i besplatan mesečni internet paket od 1.8 GB. Tako korisnici mogu da uživaju u pretraživanju interneta i povlačenju aplikacija bez dodatnih troškova.\nAndroid platforma i Google servisi\nAndroid je operativni sistem zasnovan na Linux-u namenjen mobilnim telefonima. Razvijen je od strane kompanije Google i kasnije Open Handset Alliance – konzorcijuma koji se sastoji od velikih kompanija (Google, Intel, HTC, Motorola, nVidia, Sony Ericsson Asustek, Toshiba…). Veliki broj korisnika razvija aplikacije koje se postavljaju na Android market, dostupan direktno sa telefona, čime se funkcionalnost ovog uređaja drastično povećava. Većina ponuđenih aplikacija su besplatne.\nIdeja korišćenja Android telefona zasniva se na stalnom prisustvu na internetu i tesnoj integraciji sa Google servisima. Preduslov za korišćenje uređaja je postojeći ili nov Gmail nalog, čime se poznati besplatni Google servisi približavaju korisniku. Sinhronizacija elektronske pošte, primljenih poruka, obaveza u kalendaru kao i liste kontakata je praktično trenutna. Dodatno, moguće je sinhronizovati i ostale korisničke naloge sa različitih e-mail provajdera, ali i biti stalno prisutan na različitim Instant Messaging klijentima (Gtalk, MSN, ICQ, AIM…).\n|Search:Find More About Prvi mobilni telefon sa ekranom osetljivim na dodir sa Android platformom u Srbiji|